
Præsident  Albert  Choules,  jun 


Hvordan  klarer 
jeg  mig  som 
missionær? 

Præsident  David  O.  McKay 
var  den  første,  der  i  meget 
enkle  ord  gav  udtryk  for  vores 
ansvar  for  at  missionere,  men 
siden  da  har  alle  profeterne  gi- 
vet ham  deres  tilslutning  ved 
påny  at  bekræfte,  at  »ethvert 
medlem  skal  være  missionær«. 
Det  var  ingen  henkastet  be- 
mærkning. Præsident  Ezra  Taft 
Benson  har  i  et  citat  af  præsi- 
dent Spencer  W.  Kimball  vist, 
hvor  alvorligt  vi  bør  tage  dette 
spørgsmål. 

Præsident  Benson  har  sagt: 
»Vores  medlemmer  skal  vi- 
de, at  det  er  nødvendigt,  at  de 
forstår  deres  ansvar  for  at  mis- 
sionere og  derpå  gør  det.  Jeg 
tilslutter  mig  fuldtud  præsident 
Spencer  W.  Kimballs  ord: 
»Tror  vi  virkelig  på  åbenba- 
ring? Men  hvorfor  kan  vi  så  ik- 
ke fuldtud  acceptere  Guds 
åbenbarede  ord  til  profet-præsi- 
denten David  O.  McKay,  hvori 
han  giver  Kirken  og  verden 
dette  værdifulde  kirkemotto: 
Ethvert  medlem  er  missionær? 


Hvordan  skulle  Herren  kunne 
forvente,  at  hans  arbejde  blev 
udført,  hvis  ikke  det  skete  gen- 
nem de  hellige,  som  havde  om- 
vendt sig  til  at  tjene  ham?  I  og 
jeg  har  indgået  pagt  om  at  tjene 
ham.  Vil  vi  ære  vores  hellige 
pagt?« 

(Regionalrepræsentanternes 
seminar,  Salt  Lake  City,  30. 
september  1977). 

Vil  vi  ære  vores  pagter?  Vil 
vi  følge  vores  profeter  og  gøre, 
som  de  beder  os  om?  Det  øn- 
sker vi  alle,  og  vi  forsøger  på 
det.  Hvordan  kan  vi  vurdere 
vores  egen  indsats  i  denne  vigti- 
ge ansvarsopgave?  Måske  ved 
at  se  på,  hvilke  fremskridt  vi 
gør  indenfor  de  forskellige  ting, 
som  de  har  bedt  os  om  at  gøre. 

»Fædre,  saml  jeres  familie 
omkring  jer«,  sagde  præsident 
Kimball.  Dernæst  har  han  bedt 
os  om  sammen  i  familien  at 
skrive  en  liste  over  mennesker, 
som  vi  kunne  invitere  til  at  hø- 
re missionærerne.  Derpå  knæ- 
ler familien  ned  sammen  og 
spørger  vor  himmelske  Fader, 
hvilke  af  de  mennesker,  der  står 
på  listen,  der  skal  inviteres. 
Hvilken  stor  åndelig  mulighed 
er  det  ikke  for  at  forenes  i  bøn 
og  bede  Gud  hjælpe  os  med  at 
følge  profeten  og  invitere  nogle 
af  Guds  børn  til  at  høre  om 
evangeliets  plan!  Mange  har 
vidnet  om  de  store  åndelige 
velsignelser,  der  følger  efter  så- 
danne oplevelser,  når  de  har 
bedt.  Har  vi  alle  forsøgt  det? 
Hvis  ikke,  så  gør  det.  Hvis  I 
har,  så  prøv  igen. 

Når  I  har  fået  svar  på  dette 
spørgsmål  -  og  det  får  I,  hvis  I 
spørger  i  bøn  -  så  gå  til  ved- 
kommende, i  tillid  til  at  Gud 
vil  hjælpe  jer.  Invitér  dem 
hjem,  så  de  kan  mødes  med 
missionærerne.  De  vil  føle  Ån- 
den i  jeres  hjem.  Hvis  de  afvi- 
ser jer,  så  bliv  ved  med  at  dyr- 
ke deres  venskab.  Så  vil  I  for- 
nemme, når  tiden  er  inde  til  at 
spørge  igen.  Bevar  deres  ven- 
skab og  gør  jer  også  til  venner 
med  andre. 


Hvis  de  accepterer,  så  afsæt 
en  dato  hvor  de  snart  kan  besø- 
ge jer  igen.  Samarbejd  med 
missionærerne,  så  det  kan  blive 
en  udsøgt  og  velsignet  aften. 
Det  vil  ikke  kun  være  dejligt 
for  jeres  venner,  men  også  for 
jer  og  jeres  børn. 

Finder  vi  udveje  for  at  for- 
tælle dem,  vi  kender  og  møder, 
om  evangeliet?  Vi  behøver  ikke 
at  være  venner  med  folk  i  en 
evighed,  før  vi  spørger,  om  de 
vil  lytte.  Det  har  vist  sig,  at 
mange  er  villige  til  at  tage  imod 
en  Mormons  Bog  eller  træffe 
en  aftale  med  missionærerne, 
den  allerførste  gang  man  mø- 
der dem  -  somme  tider  på  rej- 
ser, somme  tider  i  en  forretning, 
somme  tider  bare  i  nabolaget. 
Vi  er  bare  nødt  til  at  spørge. 

Går  vi  ud  sammen  med 
fuldtidsmissionærerne  for  at 
hjælpe  dem?  I  kan  gøre  en  hel 
del  ved  hjælp  af  jeres  moden- 
hed og  erfaringer.  Hvilken  vel- 
signelse ville  det  ikke  være? 
Hvilken  velsignelse  ville  det  ik- 
ke være  atter  at  have  missio- 
nærånden i  jeres  hjem  efter  en 
aften,  hvor  I  har  missioneret? 

Forbereder  vi  allesammen 
vores  sønner  til  selv  at  udføre 
en  mission?  Præsident  Kimball 
sagde  det  således:  »Enhver  ung 
mand  bør  udføre  en  mission«. 
Og  det  skal  de  faktisk.  Lad  os 
sikre  os,  at  de  allesammen  for- 
bereder sig.  Vi  må  også  sørge 
for,  at  alle  ægtepar  forbereder 
sig  til  at  udføre  en  mission,  når 
de  bliver  pensioneret.  Ægtepar 
kan  udrette  så  meget,  og  der  er 
stor  brug  for  dem. 

Hvordan  klarer  jeg  at  være 
missionær?  Vi  skulle  måske  stil- 
le os  selv  dette  spørgsmål  i  lyset 
af  følgende  -  hvad  gør  jeg  for  at 

1 .  få  min  familie  til  at  bede  om 
at  få  et  vide,  hvilken  familie 
der  kunne  undervises? 

2.  spørge  mennesker,  jeg  møder 
og  kender,  om  de  vil  høre  no- 
get? 

3.  få  missionærerne  hjem  og 
undervise  i  mit  hjem? 


4.  gå  ud  og  undervise  sammen 
med  missionærerne? 

5.  forberede  mine  sønner  på  at 
udføre  en  mission? 

6.  planlægge  selv  at  udføre  en 
mission? 

Vi  kan  selv  se,  hvad  vi  gør 
og  hvordan  vi  kan  gøre  noget 
mere.  Herren  vil  velsigne  os, 
når  vi  gør,  som  han  beder  os 
om,  og  det  som  hans  profeter 
bliver  ved  med  at  minde  os  om 
at  gøre.  n 
Præsident 

Albert  Choules,  jun. 

Fra  områderepræsentanterne  for  hovedbestyrelsen 


Hvem  er  jeg? 


Idet  seneste  primary-nad- 
vermødeprogram,  lød  dette 
enkle  og  rørende  spørgsmål  at- 
ter og  atter:  »Hvem  er  jeg?« 
Svaret  fulgte  i  de  kendte  ord: 
»Jeg  er  Guds  kære  barn«.  Et 
smukt  og  vigtigt  begreb,  som 
alle  børnene  skulle  lære  og  for- 
stå. Men  hvad  med  os?  Har  vi 
søstre  i  Kirken  ikke  også  brug 
for  at  give  os  tid  til  at  spørge 
og  tænke  over  dette  samme 
spørgsmål:  »Hvem  er  jeg?« 
Hvad  er  min  evige  rolle  og 
skæbne  som  Guds  barn,  hvilke 
ansvar  har  jeg  selv  for  at  opfyl- 
de og  nå  den?  Vi  er  velsignet 
med  visse  rettigheder  og  privi- 
legier, men  også  med  mange  ta- 
lenter og  ansvar,  og  vi  må  hver 
især  se  på  vores  vækst  og  om- 
råder, udvikling  og  tjenesteger- 
ninger. I  denne  verden,  hvor 
der  er  tempo  og  hastige  omskif- 
telser, stilles  der  dagligt  stadig 
større  og  flere  krav  til  kvinder- 
ne, og  mange  røster  forsøger  at 
trække  os  ind  på  fremmede  og 
ukendte  territorier  med  løfte 
om  et  lettere  liv,  større  frihed 
og  varig  lykke.  Hvordan  kan  vi 
se,  hvilken  vej  vi  skal  følge,  og 
hvilke  stemmer  vi  skal  adlyde? 
Kun  evangeliets  lys  kan  hjælpe 
os  til  at  træffe  de  rette  valg  og 
til  at  se,  hvilke  roller  vi  skal 
spille. 

Da  præsident  Kimball  talte 
til  Kirkens  søstre  for  et  par  år 
siden,  kom  han  med  følgende 
udtalelse  om  kvindernes  rolle: 

»Husk  på,  kære  søstre,  at  de 
evige  velsignelser,  I  kan  få  som 
medlemmer  af  Jesu  Kristi  Kir- 
ke af  Sidste  Dages  Hellige,  er 
langt  større  end  nogen  anden 
velsignelse,  I  har  mulighed  for 
at  få. 

I  kan  ikke  få  nogen  større 
anerkendelse  i  denne  verden 
end  at  blive  kendt  som  Guds 
kvinder.  I  kan  ikke  få  nogen 
større  status  end  at  være  en 
Guds  datter,  som  oplever  ægte 


Søster  Dorothea  S.  Condie. 

søsterfællesskab,  kvindelighed 
og  moderværdighed,  og  ingen 
andre  opgaver  kan  øve  så  god 
en  indflydelse  på  jeres  tilværel- 
se«. 

Verden  ændrer  sig  måske, 
men  Jesu  Kristi  evangelium 
ændrer  sig  ikke,  og  vi  kan  sta- 
dig opnå  den  samme  lykke, 
som  Eva  oplevede  ved  at  opfyl- 
de sin  rolle  som  »mor  til  alle 
levende«,  hvis  vi  fortsat  vil  føl- 
ge den  plan,  som  Gud  har  gi- 
vet. 

Udover  ansvarene  som  mor 
og  søster,  kan  kvinderne  i  dag 
som  ingensinde  før  glæde  sig 
over  de  utallige  muligheder  for 
at  opnå  fysisk,  intellektuel  og 
åndelig  udvikling.  Vi  er  alle- 
sammen nødt  til  på  mange  må- 
der at  holde  os  velinformerede, 
vænne  os  til  at  læse,  være  vel- 
uddannede og  benytte  og  udvi- 
kle alle  de  talenter,  vi  har  fået, 
til  gavn  for  os  selv  og  andre. 
Der  er  så  mange  talenter  blandt 
Kirkens  kvinder.  Enhver  søster 
har  noget  at  give,  noget  som 
kan  berige  hendes  eget  og  an- 
dre søstres  tilværelse.  Hør  præ- 
sident Kimballs  opmuntrende 
ord: 

»I  vil  blive  bedre  mødre  og 
hustruer  både  i  dette  liv  og  i 
evigheden,  hvis  I  udvikler  de 
evner,  som  I  har  fået,  og  anven- 
der de  talenter,  som  Gud  har 
velsignet  jer  med«. 

Og  sagt  med  søster  Kimballs 
ord: 

»Jeg  tror,  at  enhver  af  os  har 


mulighed  for  at  opnå  noget 
særligt  på  visse  felter.  Mulighe- 
derne for,  at  kvinder  kan  dyg- 
tiggøre sig,  er  større  i  dag  end 
nogensinde  før.  Vi  må  være  op- 
findsomme og  ambitiøse  og 
hver  især  øge  vores  interesser. 
Vi  må  glemme  selvmedliden- 
hed og  gå  på  udkig  efter  nye 
bjerge,  som  vi  kan  bestige.  Alle 
har  problemer.  Udfordringen 
ligger  i  at  løse  disse  problemer 
og  få  vores  fulde  andel  af  glæ- 
derne i  livet«. 

Søster  Kimball  var  et  stort 
eksempel  på  ægte  kvindelighed, 
i  den  måde  hvorpå  hun  tjente 
andre,  uddannede  sig  intellek- 
tuelt, fandt  bjerge,  som  hun 
kunne  bestige,  og  oplevede  glæ- 
de. Vi  kan  også  finde  glæde  i 
vores  ansvarsopgaver  og  hjælpe 
andre  til  at  få  øje  på  de  samme 
glæder.  Lad  os  se  efter  det  gode 
i  vores  liv  og  det  gode  i  denne 
verden.  Jesus  siger  i  Johannes 
10:10:  »Jeg  er  kommen,  for  at 
I  skal  have  liv  og  have  over- 
flod«. Overflod  betyder  et  fuld- 
stændigt liv,  fuldkommen  lyk- 
ke, at  være  fuld  af  gode  gernin- 
ger, fuld  af  håb,  fuld  af  fred,  og 
fuld  af  kærlighed  og  barmhjer- 
tighed. Hvis  vi  følger  Frelseren 
og  hans  lærdomme  og  lever  i 
overensstemmelse  med  de 
åbenbarede  evangeliske  sand- 
heder, så  vil  vi  finde  vores 
plads  i  den  menneskelige  fami- 
lie og  vide,  hvad  vores  kaldelse 
er.  Herren  har  lovet  os,  at  hans 
råd  vil  undervise  og  oplyse  os, 
hvis  vi  blot  vil  følge  ham,  og 
hans  profeter  har  gentagne  gan- 
ge forsikret  os  om,  at  der  er 
særlige  velsignelser  til  os  i  vort 
liv.  Præsident  Harold  B.  Lee 
sagde: 

»Hvis  vi  vil  leve  værdigt,  så 
vil  Herren  vejlede  os  -  ved  at 
vise  sig  personligt  eller  ved  sin 
egen  røst  eller  ved  en  røst  i  vo- 
res sind  eller  ved  at  inspirere  os 
i  vores  sjæl«. 

Præsident  McKays  ord  er 
især  meget  smukke:  »Rene 
hjerter  og  rene  hjem  befinder 
sig  altid  kun  i  en  hviskens  af- 
stand fra  Himlen«.  □ 
Søster 

Dorothea  S.  Condie 


Rettelse  i  bøger 

STOCKHOLM  -  Ifølge  Bo 
Wennerlund,  der  er  informa- 
tionsleder  i  Sverige,  er  man  ved 
at  fremstille  et  leksikon  på 
svensk  med  nøjagtige  oplysnin- 
ger om  Kirken.  De  vil  fremstå 
under  forskellige  overskrifter. 

Broder  Wennerlund  mødtes 
med  chefredaktøren  og  den, 
der  redigerer  religiøse  spørgs- 
mål, samt  de  medarbejdere 
som  den  svenske  regering  har 
udnævnt  til  at  fremstille  dette 
leksikon.  Her  gav  han  udtryk 
for  sin  bekymring  om  tidligere 
værkers  unøjagtige  oplysninger 
om  Kirken  og  dens  tro. 

Broder  Wennerlund  gav  re- 
daktørerne noget  baggrundsma- 
teriale og  nogle  fotografier  og 
foreslog,  at  oplysningerne  blev 
givet  under  tre  eller  fire  over- 
skrifter -  blandt  andet  »Mor- 
moner«, »Joseph  Smith«, 
»Mormons  Bog«  og  »John  Eric 
Forsgren«,  som  var  den  første 
SDH-missionær  i  Sverige. 

Wennerlund  og  andre  har  al- 
lerede sendt  tre  artikler  om 
Kirken  sammen  med  fotogra- 
fier, til  brug  for  dette  leksikon, 
der  kommer  til  at  bestå  af  23 
bind.  □ 


Månedens 
spørgsmål 

Hvilken  begivenhed  i  vor 
tids  kirkehistorie  kan  sam- 
menlignes med  det  der  skete  på 
pinsedagen  da  apostlene  på  Det 
Nye  Testamentes  tid  modtog 
Helligånden? 

Da  evangeliet  kom  til  Danmark 


Apostlen  Erastus  Snow  fotograferet  i  1850,  året  for  hans  ankomst 
til  København.  (LDS  Church  Historical  Department  daguerreotype 
Collection). 


Ianledning  af  140-året  for 
Erastus  Snows  ankomst  til 
Danmark  vil  vi  bringe  en  ræk- 
ke artikler  om  den  første  tid  i 
Kirkens  nyere  historie  i  Dan- 
mark. 

Den  tredie  dansker,  der  så 
vidt  vides  blev  døbt,  var  Peter 
O.  Hansen.  Den  anden  var 
hans  broder  Hans  Hansen  som 
døbte  Peter  i  Boston  den  7. 
marts  1844,  og  samme  år  flyt- 
tede Peter  til  Nauvoo. 

Vi  ved  vel  næppe,  hvilke 
tanker  der  er  gået  gennem  en 
danskers  hoved  dengang,  men 
det  er  meget  interessant  at  finde 
ud  af  ved  at  læse  i  Peter  O. 
Hansens  dagbøger,  hvordan  ån- 
den påvirkede  ham.  Kort  efter 


sin  ankomst  til  Nauvoo  skriver 
han  nemlig: 

»Den  6.  december  landede 
jeg  i  Nauvoo.  Nogle  dage  der- 
efter tog  min  broder  mig  til 
præsident  Youngs  hus  og  fortal- 
te ham  om  mine  følelser  an- 
gående Mormons  Bog,  hvorpå 
præsidenten  pålagde  mig  det 
som  en  pligt  at  udføre  oversæt- 
telsen. 

Tidligt  i  maj  1845  kom  jeg 
tilbage  til  Nauvoo,  og  præsi- 
dent Young  begyndte  straks  at 
skynde  på  mig,  at  jeg  måtte 
tage  fat  på  det  mig  pålagte  ar- 
bejde og  henviste  mig  til  ældste 
Orson  Pratt  for  at  få  undervis- 
ning om,  hvorledes  jeg  skulle 
gå  til  værks  dermed. 


Men  broder  Pratt  blev  sendt 
til  England,  og  jeg  arbejdede 
alene  i  omtrent  seks  måneder, 
medens  jeg  modtog  min  føde 
fra  tiendehuset.  Noget  af  det 
sidste  blev  skrevet  i  templet, 
idet  jeg  blev  ansat  som  dørvog- 
ter der.  Derefter  kom  den  tid, 
da  Kirken  måtte  forlade  Illino- 
is. Jeg  svøbte  da  manuskriptet  i 
et  stykke  bomuldstøj  og  lagde 
det  på  min  kistebund,  før  den 
lange  rejse  til  Øvre  Kalifornien, 
som  dette  land  da  kaldtes. 

Vi  lå  i  vinterkvarter  ved  Mis- 
sourifloden og  fortsatte  vores 
rejse  om  foråret  1847.  Jeg  nåe- 
de Saltsøstaden  i  september.  Da 
lærte  jeg  at  kende  den  stille 
sagte  røst,  thi  den  sagde  mig,  at 
det  var  tid  for  mig  at  rejse  til- 
bage til  mit  fødeland  for  der  at 
kundgøre  evangeliet,  og  da  jeg 
en  dag  hyppede  majs  i  broder 
Kimball's  have,  fortalte  jeg, 
hvad  der  var  sket,  til  Kimball. 
Han  fortalte  det  til  præsident 
Young,  som  da  sagde,  at  han 
havde  forstået  ved  Ånden,  at 
det  var  tid  at  sende  evangeliet 
til  de  andre  nationer,  samt  at 
min  åbenbaring  var  rigtig.  Han 
sagde  tillige,  at  en  af  de  tolv 
ville  blive  sendt  med  mig.«  1) 

Det  var  sådan  det  begyndte: 
en  mand  gik  i  en  majsmark  og 
blev  tilskyndet  af  en  sagte  stille 
røst.  Det  er  bare  forunderligt. 
Hvor  må  vi  i  dag  være  taknem- 
melige for  disse  åndelige  mænd 
som  ville  lytte  til  Ånden  og  ret- 
te sig  efter  den. 

Først  ved  konferencen  den 
6.  oktober  1849  blev  kaldelsen 
til  at  tage  til  Danmark  officiel, 
idet  Peter  O.  Hansen  tillige 
med  apostlen  Erastus  Snow  og 
svenskeren  John  E.  Forsgren 
blev  kaldede  til  at  tage  til 
Skandinavien  og  i  første  om- 
gang Danmark  og  Sverige. 

»Brødrene  forlod  Salt  Lake 
City  19.  oktober  og  ankom  til 
England  i  april  1850.  Peter  O. 
Hansen  forlod  Hull  den  8.  maj 
og  ankom  til  København  11. 
maj  1850.  Snow  og  Forsgren 
samt  en  broder  Georg  P.  Dy- 
kes,  som  blev  taget  med  fra 
England,  kom  til  København 
den  14.  juni  1850,  hvor  de  blev 


modtaget  af  Peter  O.  Hansen, 
som  i  den  mellemliggende  tid 
havde  prøvet  at  udbrede  evan- 
geliet blandt  familie  og  venner. 
Han  udgav  en  lille  traktat  »En 
advarsel  til  folket«,  som  han 
om  søndagen  delte  ud  i  Frede- 
riksberg Have  i  København. 
Med  undtagelse  af  nogle  for- 
fulgte baptister  var  der  ingen, 
som  viste  interesse  for  evange- 
liets gengivelse. 

Peter  O.  Hansen  hjalp  dem 
igennem  tolden  med  deres  pa- 
pirer og  bøger  og  virkede  sam- 
tidig som  tolk.  Han  bragte  dem 
til  et  hotel,  hvor  de  på  et  værel- 
se, der  blev  dem  anvist,  i  for- 
ening opsendte  en  taksigelse  til 
Gud  samt  indviede  sig  til  Hans 
tjeneste  i  Danmark. 

Da  de  opdagede,  at  hotellet 
var  et  almindeligt  opholdssted 
for  spillere,  urostiftere  og  andet 
dårligt  selskab,  besluttede  de  sig 
til  at  opsøge  et  privat  spisehus 
eller  et  lejet  værelse  på  et  mere 
roligt  sted,  og  de  tilbragte  det 
meste  af  eftermiddagen  med  at 
vandre  omkring  i  staden  og 
den  nærmeste  omegn  for  at  fin- 
de en  passende  bolig. 

»Vi  tog  flere  værelser  i  øje- 
syn«, fortæller  broder  Snow, 
»men  vi  fandt  intet  sted,  hvor 
arken  kunne  hvile...«  Den  føl- 
gende nat  var  søvnløs  for  mig, 
uagtet  de  andre  brødre  hvilede. 
Jeg  havde  været  meget  søsyg 
på  Kattegat,  og  mine  nerver 
befandt  sig  i  en  feberagtig  til- 
stand. Støjen  fra  de  spillende 
lod  sig  tydeligt  høre  i  vore  væ- 
relser, og  drocherne,  der  bragte 
folk  til  hotellet,  jog  afsted  over 
den  dårlige  brolægning.  Umid- 

delbart  under  vore  vinduer  og 
virkede  forstyrrende  lige  til  da- 
gens frembrud.  Jeg  gik  frem  og 
tilbage  på  gulvet  og  kastede 
mig  derpå  atter  på  min  seng, 
bedende  inderligt  til  Gud  om  at 
vejlede  os,  så  at  vi  kunne  finde 
et  fredeligt  hjem  og  en  oprigtig 
familie,  hvor  Guds  ånd  kunne 
være  til  stede«. 

Den  følgende  dags  morgen 
(15.  juni)  gik  brødrene  atter  ud 
i  byen  for  at  finde  en  passende 
bopæl,  og  det  første  sted  de  be- 
søgte var  Norgesgade  nr.  196  - 
i  dag  Bredgade  nr.  21  -  hvor  en 
mand  ved  navn  Lauriz  Malling 
boede.  Brødrene  kom  overens 
med  ham  om  både  kost  og  lo- 
gi. De  lejede  et  møbleret  værel- 
se for  7  rigsdaler  om  måneden, 
og  desuden  betalte  de  hver  3 
rigsdaler  om  ugen  for  kost. 

Næste  dag,  som  var  en  søn- 


Lørdag  den  7.  oktober  1989 
var  af  Københavns  Stavs 
Primary  udset  til  at  være  da- 
gen, hvor  stavens  primaryspej- 
dere skulle  på  den  årlige  10 
km.  vandretur  for  at  opnå  10 
km.  mærket.  Det  var  blevet 
overladt  til  Slagelse  grens  pri- 

dag  (16.  juni),  overværede  æld- 
sterne  Snow,  Hansen  og  Fors- 
gren møderne  hos  en  baptist- 
præst, Peter  E.  Mønster,  som 
ledte  en  menighed  i  Køben- 
havn, der  havde  været  genstand 
for  megen  forfølgelse  på  grund 
af  deres  religiøse  tro.  Blandt 
disse  medlemmer  faldt  ældster- 
nes  ord  i  den  gode  jord.  Samti- 
dig kom  folk  for  at  tale  med 
dem  -  og  inden  længe  var  der 
mange,  som  ønskede  at  komme 
ind  i  Kirken  på  den  måde,  som 
Gud  havde  anvist.«  2) 

Under  en  apostels  ledelse 
kom  evangeliet  således  til  Dan- 
mark og  et  stykke  Danmarks- 
historie blev  til.  □ 

1)  Citeret  fra  »Den  danske 
mission  shistorie  1850-1985« 

2)  samme 

Jørgen  Ljungstrøm 


maryspejderleder  at  finde  et  eg- 
net sted,  hvor  de  tapre  primary- 
spejdere kunne  få  rørt  muskler- 
ne. 

Kl.  ca.  10.00  samledes  om- 
kring 50  primaryspejdere  med 
ledere  fra  hele  staven  ved  Spor- 
vejsmuseets parkeringsplads  i 


nærheden  af  Skjoldenæsholm 
Gods.  Vejret  forud  for  arrange- 
mentet havde  ikke  været  det 
bedste,  men  da  turen  skulle  be- 
gynde, var  vejret  ideelt. 

Turen  var  henlagt  til  Skjol- 
denæsholm skovdistrikt  med  en 
enkelt  afstikker  ind  i  nabodi- 
striktet. Det  var  iøvrigt  ganske 
tydeligt  at  skelne  mellem  det 
private  distrikt  og  det  offentlige 
distrikt,  da  det  private  distrikt 
ikke  var  præget  af  samme  kon- 
sekvente pleje  som  det  offentli- 
ge- 

Turen  gik  gennem  et  kønt 
terræn.  Vi  passerede  forbi/ 
rundt  om  flere  søer  med  et  rigt 
fugleliv,  hvor  vi  bl.a.  kunne  se 
markerede  kasser,  der  anvend- 
tes til  kontrol  med  flagermuse 
(!)  Et  sted  gik  turen  gennem  en 
rørmose,  hvor  vi  var  omgivet 
af  over  2  meter  høje  rør,  me- 
dens vi  forsigtigt  bevægede  os 
flere  hundrede  meter  ad  en 
lang,  smal  og  glat  spang  (lille 
træbro),  hvor  det  tydeligt  bund- 
løse muddervand  klukkede  på 
begge  sider. 

Et  stykke  af  vejen  gik  vi  ad 
den  gamle  Kongevej,  der  i  1 1- 
1200  tallet  forbandt  Lejre  og 


Korsør,  og  hvor  kun  kongen  og 
hans  mænd  måtte  færdes. 

Efter  ca.  1/3  del  af  turen 
kom  vi  til  et  udlagt  saftevands/ 
kage  depot,  hvilket  ikke  var 
uvelkomment.  Derefter  fortsat- 
tes til  frokoststoppet,  der  var 
henlagt  til  2/3  af  turen  og  lagt 
oppe  på  Gyldenløves  Høj, 
Sjællands  højeste  punkt. 

Under  frokostpausen  havde 
staven  arrangeret  en  lille  digte- 
konkurrence, der  suverænt  blev 
vundet  af  deltagerne  fra  Alle- 
rød Ward.  Efter  at  de  havde 
sunget  for  os,  fik  vi  alle  lov  til 
at  prøve. 

Derpå  gik  turen  videre  til 
målet,  der  var  samme  sted  som 
starten.  Imidlertid  måtte  der 
pludseligt  foretages  ændringer, 
da  det  viste  sig,  at  den  sidste 
del  af  ruten  var  spærret  på 
grund  af  jagt.  Der  blev  dog 
hurtigt  arrangeret  en  ændret  ru- 
te, og  turen  kunne  gennemføres 
med  de  10  km.  som  resultat. 

Det  var  flot  og  dygtigt  klaret 
af  de  unge  primaryspejdere,  der 
klart  fortjente  deres  10  km. 
mærker. 

Tillykke.  □ 
Finn 


Primaryspejdernes  vandretur 


Nu  er  alle  prøveoversættelærne 
til  den  nye  bibel  færdige 

Læs  dem  og  vær  med  i  de- 
batten omkring  den  nye 
bibeloversættelse! 
Det  er  vort  håb,  at  De  ved 
at  læse  og  arbejde  med 
disse  prøveoversættelser, 
vil  være  med  til  at  ska- 
be en  god  og  positiv  de- 
bat om  de  nye  oversæt- 
telser på  deres  vej  mod 
en  ny  autoriseret  kir- 
kebibel. 

Det  Nye  Testamente 
i  ny  oimættelse 

Fra  Det  danske  Bibelselskabs  Årbog  1989. 


Der  sker  noget  med  skrifter- 
ne i  disse  år.  Skriftsteder, 
som  vi  har  taget  for  givet  og 
som  måske  er  blevet  en  del  af 
os  selv,  er  nu  ved  at  blive  over- 
sat på  ny  eller  underkastet  kri- 
tisk revision.  Foruden  vore  eg- 
ne skrifter  gælder  det  i  øjeblik- 
ket Bibelen.  Igennem  nogle  år 
har  Bibelselskabet  udsendt  prø- 
vetryk af  Det  Gamle  Testamen- 
tes skrifter,  og  i  skrivende  stund 
skulle  alle  bøgerne  foreligge,  så 
enhver  kan  købe  dem  og  læse 
dem  og  se,  hvordan  ens  ynd- 
lingsskriftsted  måske  kommer 
til  at  se  ud  om  et  par  år. 

I  november  1989  udkom 
også  hele  Det  Nye  Testamente 
i  ny  oversættelse,  og  det  er  ble- 
vet interessant  læsning.  Lad  os 
med  det  samme  slå  fast  at  et  af 
vore  allervigtigste  steder,  nem- 
lig 1.  Kor  15:29  lyder  som  det 
altid  har  lydt.  Man  er  simpelt- 
hen ikke  i  stannd  til  at  lave  det 
anderledes.  Det  kommer  til  at 
stå  som  det  står  (og  udelade  det 
tør  man  vel  næppe). 

En  oversættergruppe  be- 
stående af  ti  medlemmer  blev 
udvalgt  til  at  oversætte.  Og  ved 
valget  tog  man  hensyn  til  såvel 
teologisk  og  sproglig  ekspertise 
som  kirkelig  bredde,  dernæst 
blev  der  valgt  en  konsulent- 
gruppe på  ialt  9  medlemmer. 


Og  ved  valg  af  disse  konsulen- 
ter blev  der  taget  hensyn  til  så- 
vel de  dansk-  som  de  græsk- 
sproglige,  de  litterære,  liturgi- 
ske, hymnologiske  og  pædago- 
giske aspekter  som  til  det 
igangværende  arbejde  med  at 
nyoversætte  Det  Gamle  Testa- 
mente til  dansk. 

Ved  et  indledende  seminar 
blev  de  grundlæggende  princip- 
per drøftet  og  fastlagt.  På  bag- 
grund af  oversættelsen  af  Seide- 
lin'erne,  de  norske  og  svenske 
oversættelser  samt  den  omfat- 
tende erfaring  og  viden,  som  de 
forenede  Bibelselskabers  euro- 
pæiske oversættelseskonsulenter 
sidder  inde  med  blev  der  for 
oversættelsesarbejdet  udarbej- 
det følgende  retningslinier,  som 
vi  citerer  i  uddrag: 

»Oversættelsen  skal  være  en 
selvstændig  gengivelse  på  dansk 
af  den  græske  grundtekst,  såle- 
des som  den  foreligger  i  Nestle- 
Alands  Novum  testamentum 
Graece  26  udg.  Den  sigter  på 
autorisation  og  skal  som  sådan 
ligge  i  forlængelse  af  den 
danske  oversættelsestradition, 
d.v.s.  at  den  har  at  gøre  med  en 
tekst,  som  har  været  oversat 
mange  gange  før,  og  som  er 
kendt  af  de  fleste  i  den  sidst  au- 
toriserede oversættelse  af  1948. 
Det  må  understreges,  at  en 


selvstændig  oversættelse  ikke 
betyder  en  oversættelse,  der  er 
uafhængig  af  andres  arbejde 
med  oversættelse,  også  til  andre 
sprogområder  end  dansk,  og  af 
fortolkningen  af  de  nytesta- 
mentlige skrifter. 

Oversættelsen  skal  være  en 
tro  gengivelse  af  de  græske 
skrifters  mening  og  sigte  på  et 
mudret,  nutidigt  dansk.  Selv 
om  oversættelsen  skal  være  for- 
ståelig og  mundret,  skal  den  ik- 
ke give  afkald  på  tunge  ord  og 
konstruktioner,  hvor  de  findes  i 
grundteksten;  og  hvor  den  efter 
oversætternes  bedste  skøn  er 
vanskelig  forståelig  og  knudret 
græsk  og  måske  giver  flere  mu- 
ligheder for  forståelse  og  asso- 
ciationer, skal  det  ikke  tilsløres 
ved  en  glat  og  entydig  gengivel- 
se på  dansk«. 

Bibelselskabet  har  udsendt 
denne  prøveoversættelse  for  at 
give  »os  alle«  mulighed  for  at 
gøre  indsigelse,  komme  med 
forslag,  kritisere  eller  hvad  vi 
nu  måtte  kunne  komme  på, 
som  burde,  af  den  ene  eller  an- 
den grund,  være  anderledes. 
Men  det  skal  selvfølgelig  være 
velbegrundet. 

Vi  vil  opfordre  til  at  købe 
den  ny  oversættelse  og  selv  un- 
dersøge og  finde  ud  af,  hvad 
oversætterne  har  fundet  frem 
til.  Vi  kan  skrive  under  på  det 
der  står  i  ovennævnte  erklæ- 
ring, for  det  er  faktisk  nogle  af 
de  samme  principper  vi  går 
frem  efter  i  vores  skriftoversæt- 
telse. 

Vi  vil  også  medvirke  til,  at 
de  indvendinger,  I  måtte  have, 
kan  blive  samlet  og  indsendt  til 
Bibelselskabet.  Det  er  selskab- 
ets ønske  at  høre  fra  læserne, 
for  at  det  endelige  resultat  kan 
blive  så  godt  som  overhovedet 
muligt. 

I  virkeligheden  har  vi  en 
enestående  mulighed  for  at 
kunne  være  med  til  at  præge 
den  skrift  vi  også  skal  bruge. 
Der  findes  nogle  »kloge«  ho- 
veder blandt  os  og  dem  vil  vi 
gøre  brug  af  når  det  endelige 
resultat  skal  forelægges  Bibel- 
selskabet. 

Ved  at  sammenligne  nogle  få 


skriftsteder  har  vi  fx.  fundet  at 
man  i  Joh.  19:36  nu  vil  ændre: 
»Intet  ben  skal  sønderbrydes 
derpå«  til  »Ingen  af  dets  kno- 
gler skal  brækkes«  og  det  lyder 
jo  udemærket.  I  Mattæus  6 
hedder  det  stadig  saligprisnin- 
gerne og  salig  er  den  ..,  der 
kunne  man  måske  have  ønsket 
at  ændre  dette  salig  til  fx.  lyk- 
kelig. Det  er  interessant,  for  vi 
står  overfor  de  samme  proble- 
mer i  forbindelse  med  oversæt- 
telsen af  fx.  Mormons  Bog, 
men  det  er  da  klart,  at  en  ny 
bibeloversættelse  er  til  stor 
hjælp  for  os.  Og  så  længe  over- 
sættelsen er  i  overensstemmelse 
med  det  gengivne  evangelium, 
så  kan  vi  bruge  skriften,  men 
det  er  det,  vi  skal  være  på  vagt 
over  for.  Så  køb  og  læs,  sam- 
menlign og  skriv  ned. 

Send  dine  indvendinger  og 
forslag  til  Stjernens  redaktion, 
Hans  Egedesgade  2,1  2200  Kø- 
benhavn N.  inden  1.  maj.  □ 
Jørgen  I  jungstrøm. 


Officielle 
retningslinier  og 
bekendtgørelser 

Særlige  begivenheder  afhol- 
des for  at  imødekomme  sø- 
strenes behov  for  at  fremme  sø- 
sterfællesskabet og  fremme  kul- 
turelle, åndelige,  uddannelses- 
mæssige og  sociale  aktiviteter. 
Det  foreslås  at  afholde  2  begiv- 
enheder pr.  år  i  wardenes  hjæl- 
peforeninger og  en  eller  to  om 
året  i  stavens  hjælpeforening. 

Særlige  begivenheder  kan 
være  basarer,  seminarer,  kon- 
certer, kvindemøder  eller  socia- 
le aktiviteter.  En  af  begivenhe- 
derne bør  være  til  minde  om 
hjælpeforeningens  organisering 
den  17.  marts  1842.  De  afhol- 
des under  ledelse  af  hjælpefore- 
ningens præsidentskab.  Aktivi- 
tetskomitéen  kan  eventuelt  bi- 
stå. □ 

Hjælpeforeningens  Håndbog, 

s.  36. 

Mormon  forum 


Hvordan  overvindes 
negative  følelser  og 
holdninger 


Gå  til  dig  selv . . . 

Fra  tid  til  anden  kan  man,  i 
sit  liv,  blive  udsat  for  hændelser 
og  situationer,  som  bevirker  at 
en  ellers  glad  og  positiv  livsind- 
stilling, kan  blive  rystet,  og 
hvad  så? 


Det  er  specielt  i  sådanne  til- 
fælde at  man  ofte  henvender 
sig  til  søskende,  familie  og  ven- 
ner for  at  bede  om  råd  og  vej- 
ledning. 

For  min  egen  del  bruger  jeg 
sjældent  denne  fremgangsmåde 
når  problemer  skal  løses,  jeg 


Hvordan  vi  gjorde  det: 


Negative  følelser... 

Negative  følelser  kender  vi 
alle  til.  Det  er  en  del  af  den 
menneskelige  natur.  Vi  har  også 
et  ret  godt  kendskab  til,  hvor 
ødelæggende  de  kan  være.  De 
ødelægger  vor  hverdag,  og  de 
vil  forhindre  os  i  udviklingen 
henimod  fuldkommenhed. 

Jeg  får  ligesom  alle  andre 
negative  følelser  af  og  til.  Jeg 
har  ikke  svært  ved  at  konstate- 
re, når  de  opstår. 

Når  der  opstår  en  negativ  fø- 
lelse, så  ser  jeg  den  som  en  na- 
turlig del  af  min  menneskelige 
tilværelse,  men  også  så  destruk- 
tiv for  min  udvikling,  at  jeg 
nødvendigvis  må  bekæmpe 
den. 

Jeg  starter  med  at  begrænse 
omfanget  af  en  negativ  følelse. 
Dette  gør  jeg  ved  at  holde  den 
for  mig  selv.  Så  tænker  jeg  over 
den  og  over  omstændigheder- 
ne, hvor  den  fødes.  Jeg  kender 
personer,  som  altid  placerer  an- 
svaret for  negative  følelser  hos 
andre  end  dem  selv.  Det  er  og- 
så ofte  sådan,  at  årsagen  kan 
tilskrives  en  anden  person.  Det 
rokker  dog  ikke  ved  den 
kendsgerning,  at  overvindelse 
af  en  negativ  følelse  altid  er 
personlig.  Hvis  vi  ikke  erkender 
dette,  så  afskærer  vi  os  selv  for 


overvindelse  af  negative  følelser 
og  for  personlig  og  åndelig  ud- 
vikling. Jeg  søger  altid  at  place- 
re problemet  og  løsningen  hos 
mig  selv.  Når  jeg  sådan  går  og 
tænker,  så  finder  jeg  ofte  ud  af, 
at  der  egentlig  ingen  grund  er 
til  den  eller  hin  negative  følelse. 
Der  vil  tit  være  tale  om  misfor- 
ståelser overreaktioner  fra  min 
side,  bagateller  o.s.v.  Ved  at  an- 
vende denne  metode,  så  for- 
svinder de  fleste  af  mine  negati- 
ve følelser.  Sommetider  så  for- 
svinder den  negative  følelse  ik- 
ke ved  denne  metode.  Så  må 
jeg  ty  til  studium,  bøn  og  faste 
og  andre  åndelige  ting.  Jeg  må 
kort  sagt  ydmyge  mig  selv  så 
meget,  at  den  negative  følelse 
forsvinder  gennem  en  åndelig- 
gøreise. Dette  sker  ved  at  se  en 
given  situation  som  ubetydelig  i 
forhold  til  de  evige  evangeliske 
principper. 

Årene  har  vist  mig,  at  når 
jeg  følger  denne  måde,  så  får 
jeg  færre  og  færre  negative  fø- 
lelser. □ 

Jørgen  Nielsen 
Roskilde  ward. 

Hilsen  fra  Spanien. 

I  løbet  af  årene  har  jeg  båret 
mange  vidnesbyrd  her  i  Kirken 
i  Spanien  og  har  været  medlem 


går  til  den  jeg  kender  bedst 
nemlig:  Mig  selv.  Dette  kan 
måske  lyde  selvglad,  men  min 
erfaring  har  vist  mig,  at  ved  at 
bearbejde  problemet  selv,  bliver 
jeg  hurtigere  i  stand  til  at  afvise 
disse  negative  ting  det  er  heller 
ikke  nødvendigt  at  involvere 
andre  og  på  den  måde  måske 
bringe  »smitten«  videre  og  der- 
med »inficere«  andre. 

Det  er  vigtigt  at  man  i  sit  liv 
gør  nogle  valg  på  forhånd,  for 
når  problemerne  opstår,  at  man 
dermed  er  bedre  forberedt  til  at 
tackle  disse,  her  og  nu.  Jeg  for 


mit  vedkommende  har  beslut- 
tet: at  være  lykkelig  er  et  be- 
vidst valg,  og  ikke  en  reaktion, 
på  ting  der  opstår. 

Med  det  forprogrammerede 
»input«  føler  jeg  at  det  har  væ- 
ret nemmere  i  mit  liv,  at  kom- 
me over  negative  følelser  og 
holdninger  hos  mig  selv,  og  hos 
mine  medmennesker,  og  den 
skade  disse  måtte  medføre  er 
blevet  reduceret  væsentligt. 

Herren  sagde  til  Adam  og 
Eva!  »Vær  lykkelige  og  find 
glæde  ved  jeres  arbejde«.  Lad 
dette  i  højere  grad  indgå  i  vores 
liv  og  vi  vil  få  et  mere  positivt 
indhold  i  vores  tilværelse.  □ 
Ole  Madsen 
3.  ward. 


i  59  år.  I  dag  bor  jeg  i  Torre- 
molinos  efter  at  have  boet  42 
år  i  Danmark. 

For  nogen  tid  siden  fandt  jeg 
et  meget  gammelt  brev  fra  min 
afdøde  far.  I  det  brev  slutter 
han  med  at  henvise  til  Davids 
salme  139:23-24: 

»Ransag  mig,  Gud  og  kend 
mit  hjerte,  prøv  mig  og  kend 
mine  tanker.  Se  om  jeg  er  på 
smertens  vej,  og  led  mig  på 
evighedens  vej«.  Det  gav  mig 
megen  eftertanke.  Når  det  ne- 
gative vil  overvinde  os,  skal  vi 
lade  Gud  lede  os,  ransage  os  og 
kende  vort  hjerte. 

For  et  par  år  siden  faldt  jeg 
et  sted  i  Portugals  bjerge.  Jeg 
faldt  2  meter  ned,  og  i  sidste 
øjeblik  kunne  jeg  holde  mig  til 
en  klippe,  ellers  var  jeg  faldet 
yderligere  50  meter.  Jo,  Gud 
var  med  mig. 

Da  min  mand,  Colombo, 
døde  havde  jeg  mange  ensom- 
me og  ulykkelige  stunder.  En 
dag  da  jeg  var  særlig  langt  nede 
hørte  jeg  en  lille  sagte  stemme 
sig  til  mig:  »Du  er  ikke  ensom, 
du  har  mig  Jesus  Kristus«. 
Nogle  dage  senere  læste  jeg  de 
dejlige  ord,  som  også  gav  mig 
trøst:  »Frygt  ej,  jeg  er  med  dig, 
vær  kun  ved  godt  mod«.  Det 
hjælper  mig  at  jeg  ved,  at  vores 


tro  er  sandheden.  □ 
Maria  Carnera 
Spanien 

Tjen  dine 
medmennesker 

Min  overbevisning  er,  at  når 
negative  følelser  og  holdninger, 
eller  depression,  vinder  indpas 
hos  os,  er  det  oftest  på  grund 
af,  at  vi  gentagne  gange  i  dag- 
ligdagen ikke  følger  den  indre 
stemme  i  os,  samvittigheden 
som  hele  tiden  hvisker  til  os, 
hvad  vi  bør  gøre  i  de  mange 
stillingtagender  og  situationer  vi 
stilles  overfor.  Hvis  vi  en  dag  si- 
ger til  os  selv  »I  dag  vil  jeg  gøre 
alle  ting  på  den  måde  jeg  fra 
starten  føler  mig  tilskyndet  til 
at  gøre  dem«,  så  vil  vi  ved  slut- 
ningen af  dagen  føle  vi  har 
gjort  fremskridt  og  udrettet  no- 
get godt  med  den  dag,  vi  havde 
til  rådighed.  Denne  målsæt- 
ning, næsten  uanset  om  vi 
planlægger  det  sådan  eller  ej, 
vil  næsten  altid  inkludere  vore 
medmennesker. 

Når  vi  tjener  vore  medmen- 
nesker, viser  dem  vores  kærlig- 
hed og  omsorg,  hvilket  er  det 
livet  burde  gå  ud  på,  tjener  vi 
blot  vor  Herre.  Når  vi  får  ople- 
velser omkring  handlinger  af 
denne  art,  føler  vi  os  selv  op- 


Kirkenyt  -februar  1990  side  VI 


Mormon  forum 


byggede  og  godt  tilpas.  Når  vi 
lader  denne  målsætning  og  dis- 
se handlinger  fortsætte  i  flere 
dage  i  træk,  vil  vore  negative 
følelser  komme  i  baggrunden, 
for  til  sidst  at  blive  glemt.  □ 
Torben  Engbjerg 
Allerød. 

Livet  eri.... 

Vi  er  alle  100%  ansvarlige 
for  alle  vore  oplevelser. 

Det  der  ligger  dybest  i  de 
fleste  af  os  er  »Jeg  er  ikke  god 
nok«  eller  »Jeg  gør  ikke  nok«. 
Men  dette  er  kun  en  tanke,  og 
tanker  kan  ændres.  Negative 
tanker  og  følelser  som  vrede, 
kritik,  bitterhed  og  skyldfølelse 
er  de  mest  ødelæggende  kræf- 
ter, der  bor  i  os.  Vi  må  give  slip 
på  fortiden  og  tilgive  både  os 
selv  og  alle  andre. 

Først  når  vi  begynder  at  lære 
at  elske  os  selv,  vil  vi  få  frem- 
gang i  vort  liv.  Selvanerkendel- 
se og  det  at  acceptere  sig  selv  er 
nøglen  til  positiv  forandring. 
Når  vi  skaber  fred  og  harmoni 
i  vores  bevidsthed,  så  får  vi 
fremgang. 

Hvis  jeg  ønsker  at  tro,  at  li- 
vet er  ensomt  og  at  ingen  elsker 
mig,  så  er  det  det,  jeg  vil  finde  i 
min  verden.  Men  hvis  jeg  der- 
imod er  villig  til  at  give  slip  på 
den  tro  og  bekræfte  for  mig 
selv,  at  kærlighed  er  alle  vegne 
-  jeg  er  kærlig,  jeg  er  værd  at 
elske,  så  vil  kærlige  mennesker 
komme  ind  i  mit  liv,  og  jeg  vil 
få  let  ved  at  udtrykke  kærlig- 
hed over  for  andre  mennesker. 

Du  må  aldrig  nedgøre  dig 
selv.  Anerkend  dig  selv  som  du 
er.  Elsk  dig  selv.  Hvis  du  ikke 
kan  elske  dig  selv,  kan  du  ikke 
elske  andre,  for  du  har  ingen 
kærlighed  at  give  af,  og  du  kan 
ikke  modtage  kærlighed  for  du 
føler  ikke,  at  du  er  værd  at  el- 
ske. 

Opstår  der  negative  tanker 
eller  følelser  i  dit  indre,  så  gen- 
nemlev disse  følelser  og  analy- 
ser tankerne,  giv  slip  på  det  ne- 
gative og  erstat  det  med  positi- 


ve tanker.  Lær  at  være  dig  selv. 
Læg  problemet  frem  for  Herren 
og  bed  om  hans  hjælp,  og  med 
tro  vil  du  være  i  stand  til  at 
overvinde  dit  problem.  Som 
der  står  i  L&P  121:45  »Pryd 
altid  dine  tanker  med  dyd,  da 
skal  du  have  større  frimodighed 
for  Guds  åsyn«.n 
Moneca  Rohrmann 
Høje  Gladsaxe. 

Dyrk  det  positive... 

På  en  hjemmeaften  gav  vi 
engang  familien  denne  udfor- 
dring: »Hver  gang  du  kommer 
til  at  tænke  noget  negativt  om 
et  andet  menneske,  så  prøv  at 
finde  to  positive  ting  ved  sam- 
me person«.  Det  lærte  os,  at  al- 
le mennesker  har  mange  gode 
sider,  og  at  de  oftest  langt  over- 
går de  dårlige. 

Som  Sidste  Dages  Hellige 
kan  vi  medvirke  til  at  »sætte  ly- 
sene på  en  lysestage«  (Matt. 
5:15)  -  ikke  blot  vort  eget  lys, 
men  også  andres. 

Der  findes  rigeligt  med  kri- 
tik, bebrejdelser  og  sladder  i 
verden.  Lad  os  ikke  falde  i 
samme  sump,  men  lad  os  byg- 
ge en  bro  over  den.  En  bro  af 
ros,  opmuntring  og  gode  ord. 
Til  andre  -  og  til  os  selv.  □ 
Helge  Nørrung 
København  1.  ward. 

Det  er  et  godt  spørgsmål 

Det  er,  som  man  plejer  at  si- 
ge det,  et  godt  spørgsmål,  fordi 
det  er  så  komplekst.  Der  er  vist 
ingen,  der  ikke  kan  få  en  nega- 
tiv følelse.  Så  man  behøver  alt- 
så ikke  være  et  ubehageligt 
menneske  af  den  grund.  Men 
hvis  ikke  vi  overvinder  vores 
negative  følelser  kan  det  ende 
med  at  blive  til  en  holdning  - 
en  livsholdning,  måske.  Jeg  har 
i  mange  år  benyttet  nogle  få  li- 
nier som  sikkert  kan  illustrere 
hvad  jeg  mener: 

Så  en  tanke  -  høst  en  hand- 
ling 

Så  en  handling  -  høst  en  va- 
ne 


Så  en  vane  -  høst  en  karak- 
ter 

Så  en  karakter  -  høst  en  evig 
skæbne 

1)  Er  det  hos  mig  selv?  -  2) 
Eller  er  det  hos  andre  der  er 
noget  negativt  at  overvinde?  - 
3)  Er  det  ting  eller  tilstande, 
der  er  årsag?  -  4)  Er  det  omgi- 
velsernes holdning  til  fælles  an- 
liggender? -  5)  Eller  er  det  na- 
boens skæve  næse  der  er  din 
anstødssten? 

Vi  kan  hurtigt  slå  fast  at  i  det 
sidste  tilfælde  er  den  negativt 
tænkende  i  virkelig  fare  for  sig 
selv  og  må  behandles  som 
punkt  1). 

Men  er  der  nu  virkelig  tale 
om  et  negativt  medmenneske, 
som  man  ønsker  at  hjælpe  må 
man  nok  holde  sig  for  øje  at 
hvis  der  først  er  tale  om  negati- 
ve holdninger  vil  det  være  en 
langstrakt  og  vanskelig  proces 

KORT  SAGT: 

1 Begynd  med  at  be- 
grænse omfanget  af  de 
negative  følelser  og  ar- 
bejd så  med  dig  selv  for 
at  overvinde  dem. 

2 Du  må  aldrig  nedgøre 
dig  selv.  Anerkend  dig 
selv  som  du  er.  Elsk  dig 
selv.  Giv  slip  på  det  ne- 
gative og  erstat  det  med 
positive  tanker. 


der  vil  kræve  kærlighed,  tålmo- 
dighed, diplomati  og  atter  kær- 
lighed hvis  det  skal  lykkes.  - 

Er  det  derimod  »kun«  nega- 
tive følelser,  det  drejer  sig  om, 
er  det  sikkert  også  i  langt  de 
fleste  tilfælde  misforståelser, 
mistolkninger  eller  misvisende 
oplysninger  som  er  årsag  til 
misstemningens  opståen  og  en 
omgående  venlig  reaktion  fra 
vores  side  vil  normalt  lige  så 
omgående  bringe  de  gode  posi- 
tive følelser  tilbage. 

Har  vi  virkelig  selv  været  år- 
sag til  at  vor  næste  har  fået  ne- 
gative følelser  mod  os,  -  hvad 
enten  det  er  bevidst  eller  ube- 
vidst vi  har  forbrudt  os,  -  er 
vort  eneste  håb  om  forsoning 
en  uforbeholden  undskyldning, 
samtidig  med  at  vi  ved  vor  æg- 
te kærlighed  og  omsorg  for  den 

slutter  næste  side  . . . 

3 Det  er  vigtigt  at  man  i 
sit  liv  gør  nogle  valg  på 
forhånd  for  når  proble- 
merne opstår  er  man 
bedre  forberedt  til  at 
tackle  disse  her  og  nu. 

4 Så  en  tanke  -  høst  en 
handling.  Så  en  hand- 
ling -  høst  en  vane.  Så 
en  vane  -  høst  en  ka- 
rakter. Så  en  karakter  - 
høst  en  evig  skæbne 


SKRIV  TIL  OS: 


Inden  5.  februar  1990: 

Hvordan  bevarer  man 
åndelighed  under  nad- 
vermødet? 

Inden  5.  april  1990: 

Hvordan  får  man  mest 
ud  af  det,  når  man  stu- 
derer det  Gamle  Testa- 
mente? 

Inden  5.  juni  1990: 

Hvordan  tager  vi  os  af 
vore  forældre  når  de  bli- 
ver ældre? 


Ja,  skriv  til  os  om  oplevel- 
ser, gode  råd  erfaringer 
eller  successer  i  forbindelse 
med  de  emner  vi  efterlyser 
indlæg  om  Men  du  kan 
også  dele  dine  tanker  om 
emnerne  uden  at  have  per- 
sonlige erfaringer.  Del  det 
med  Kirkenyt's  læsere  ved 
at  sende  os  100-150  ord 
derom  Send  brevet  til 
Stjernens  redaktion,  Hans 
Egedesgade  2, 1,  2200  Kø- 
benhavn N. 

Indsendte  bidrag  vil  bli- 
ve forkortet  eller  måske 
rettet,  hvis  det  er  nødven- 
digt Bidrag  efter  nævnte 
datoer  kan  ikke  blive  op- 
taget i  bladet 

pågældende  viser  at  vi  virkelig 
mener  det  og  ønsker  at  gøre  alt 
godt  igen. 

Jeg  har  i  de  30  år  jeg  nu  har 
været  medlem  af  kirken  mødt 
mange  mennesker  som  er  ble- 
vet passive  i  deres  tro  hvilket 
har  ført  dem  ud  i  uaktivitet  og 
videre  til  en  direkte  fjendtlig 
indstilling  mod  kirken  både  på 
grund  af  virkelige  fornærmelser 
fra  en  eller  anden  der  har  båret 
sig  tankeløst  ad,  men  også  på 
grund  af  misforståelser  og  fan- 
tasifostre. 

Der  er  en  enkelt  situation 
mere  jeg  synes  bør  trækkes 
frem.  Det  er  den  hvor  en  anden 
ikke  nøjes  med  at  såre  og  for- 
nærme dig,  men  som  bevist 
skader  dig  -  måske  ligefrem  i 
ondskab.  I  en  sådan  situation  er 
det  ikke  unaturligt  at  blive  vred 
eller  få  negative  følelser.  Men 
skynd  dig  alligevel  at  jage  dem 
væk  -  for  tankens  magt  er 
enorm  og  det  forfærdelige  er  at 
det  er  dig  selv  den  nedbryder 
og  ikke  den  du  tænker  negativt 
på. 

Mattæus  5:23,24  er  os  en 
kolossal  påmindelse  om  hvad 
vi  skal  gøre  for  at  finde  fred,  og 
Markus  11:25,26  lægger  lige- 
frem et  lille  pres  på  os  for  at 
hjælpe  os  ud  af  problemerne.  □ 
Poul  B.  Andersen, 
Allerød. 

4  punkter  er  væsentlige 

Der  kommer  tidspunkter  i 
alle  menneskers  liv,  hvor 
de  opdager,  at  de  har  egenska- 
ber i  sig,  som  gør,  at  de  har  ne- 
gative følelser  og  holdninger 
overfor  andre  mennesker  eller 
det,  som  disse  mennesker  giver 
udtryk  for. 

Nogle  få,  har  jeg  set,  kan  til- 
syneladende godt  lide  disse  fø- 
lelser, for  de  gemmer  dem,  og 
finder  ofte  lejlighed  til,  at  dele 
dem  med  andre.  Dette  mener 
jeg  er  en  dødsensfarlig  gift,  idet 
den  spreder  ødelæggelse  istedet 
for  opbyggelse.  Andre  igen  har 


fra  fødselen  ikke  de  egenskaber 
i  sig,  at  de  kan  rumme  sådanne 
følelser.  Og  så  er  der  de  men- 
nesker, som  har  lært  at  overvin- 
de disse  følelser  og  holdninger, 
og  hvordan  gør  de  det? 

Ja  der  er  lige  så  mange  svar, 
som  der  er  mennesker,  men 
gennem  de  kald,  som  jeg  har 
haft  i  kirken,  har  jeg  fået  nogle 
erfaringer,  som  kan  være  til 
hjælp. 

1.  Undersøg  hos  dig  selv 
hvorfor  du  har  disse  følelser  og 
holdninger,  og  hvad  de  helt 
konkret  skyldes.  Kun  ved  at 
kende  dem,  kan  du  gøre  noget 
ved  dem. 

2.  Bed  Herren  hjælpe  dig,  så- 
ledes at  dine  følelser  og  hold- 
ninger må  være  positive.  Du 
har  brug  for  Herrens  vejledning 
og  åndens  stille  hvisken,  for  at 
bringe  ro  og  fred  i  et  uroligt 
sind. 

3.  Husk  at  hvis  et  andet 
menneske  har  forårsaget  disse  j 
reaktioner  hos  dig,  så  er  det  ik- 
ke sikkert,  at  dette  menneske 
selv  er  klar  over,  at  du  har  rea- 
geret således  på  ordene,  som  er 
sagt  eller  handlingen,  som  er 
udført.  Jeg  kender  mennesker, 
som  har  båret  på  sådanne  følel- 
ser i  årevis,  istedet  for  at  få  talt 
med  dem,  som  har  forårsaget 
dem. 

4.  Find  nogle  positive  ting 
hos  det  menneske,  som  har  væ- 
ret årsag  til  dine  negative  følel- 
ser og  holdninger,  og  spørg  dig 
selv,  om  dette  menneske  tidli- 
gere bevidst  har  givet  dig  så- 
danne følelser.  Jeg  nægter  at 
tro  på,  at  der  er  mennesker, 
som  bevidst  kunne  gøre  sådan 
mod  andre. 

Listen  kunne  godt  være  me- 
get længere  og  du  kan  forment- 
lig finde  mange  ting,  som  burde 
være  taget  med  her.  Tænk  dem 
selv  igennem  og  find  hvorledes 
de  kan  hjælpe  dig  i  sådanne  si- 
tuationer. Min  erfaring  er,  at 
man  godt  kan  oplære  sine  tan- 
ker til  kun  at  rumme  positiv 
indstilling  til  sin  næste.  □ 
Johan  Koch,  1.  ward 
København. 


Unge  Pigers  klokkeringning 
på  120  års  dagen 


Lørdag  den  18.  november 
1989  kl.  8.00  afholdt  Kø- 
benhavns stavs  præsidentskab 
for  Unge  Piger  organisationens 
120  års  fødselsdagsfest.  Trods 
hård  frost  og  glat  føre  mødte 
der  mange  unge  piger  samt  for- 
ældre op  fra  nær  og  fjern,  til  2 
hyggelige  og  opbyggende  timer 
i  hinandens  selskab. 

Stavens  præsidentinde  for 
unge  piger,  Birgit  Jepsen  bød 
velkommen,  og  en  ung  pige 
ringede  med  klokken.  Dette 
som  symbol  på  den  klokke 
som  Brigham  Young  ringede 
med  for  120  år  siden,  for  at 
samle  sine  døtre  og  oprette  den 
første  organisation  for  unge  pi- 
ger. Derefter  sang  alle  de  unge 
piger  en  af  de  sange,  som  man- 
ge af  dem  med  møje  og  besvær, 
havde  øvet  sammen  hjemme  i 
deres  lokale  enhed,  og  det  lød 
som  havde  det  været  besværet 
værd.  Vi  hørte  Ugeledes  2  taler, 
en  af  søster  Kapp  og  en  af  vo- 


res profet  Ezra  Taft  Bentson. 
Disse  taler  bragte  en  dejlig  ånd 
ind  i  forsamlingen.  De  unge  pi- 
ger talte  ligeledes.  Vi  hørte  en 
tale  fra  en  bikubepige  Katja 
Corfitzen  fra  3.  ward,  en  rosen- 
pige Pernille  Rudolph  Hansen 
fra  Allerød  ward,  samt  en  laur- 
bærpige Maja  Jepsen  fra  4. 
ward.  Det  var  en  fryd  at  høre 
disse  unge  piger  dele  deres  op- 
fattelse af  profetens  tale,  og  om 
hvorledes  de  ønskede  at  for- 
pligte sig  til  at  studere  Mor- 
mons Bog,  samt  at  være  et  lys 
for  verden.  Til  slut  så  vi  filmen 
»Stå  for  sandhed  og  ret«,  og 
Birgit  Jepsen  gav  en  ung  pige 
fra  hver  enhed  en  klokke  til 
brug  hjemme  i  hendes  eget 
ward  eller  gren. 

Vi  sluttede  med  lækkert 
hjemmebagt  morgenbrød,  og 
hyggesnak,  inden  vi  atter  begav 
os  ud  i  kulden  for  at  vende  næ- 
sen hjemad.  □ 


Unge  Pigers  præsidentskab  i  Københavns  stav.  fr.v.  Anne  Dalsgaard, 
Helle  Petersen,  Birgit  Jepsen  (præs.),  Ulla  Madsen  og  Lis  Andersen. 

Sundhedsmesse  i  Frederikshavn 


Mange  fik  studeret  »Sundhedsloven«  på  nært  hold 


Kirken  i  Frederikshavn  hav- 
de i  oktober  måned  en 
kærkommen  mulighed  for  at 
udbrede  kendskabet  til  evange- 
liet, medlemmerne  i  alminde- 
lighed og  især  til  visdomsordets 
betydning  for  legemets  og  ånd- 
ens velbefindende. 

Baggrunden  var  en  speciel 
invitation  fra  initiativtagerne  af 
en  såkaldt  Sundhedsmesse  der 
gik  ud  på  at  samle  alt  der  kun- 
ne komme  ind  under  sloganet 
»Psyke  -  Krop  -  Sundhed«,  og 
da  en  af  de  aktive  støtter  for 
messen,  udmærket  godt  kendte 
til  vor  Kirke  -  bl.a.  visdomsord- 
et  -  ja,  så  følte  han  det  var  op- 
lagt at  vi  skulle  ha'  tilbudet  om 
at  deltage. 

Messen  løb  over  to  dage  og 
var  åben  for  betalende  publi- 
kum i  »Aktivitet-hallen«  i  Fre- 
derikshavn. Sammen  med  bl.a. 
gigtforeningen,  zoneterapi,  Hel- 
secenter og  mange  flere,  havde 
vi  opbygget  en  stand  som  var 
opdelt  i  to  hovedgrupper  nem- 
% 

1/  Formålet  med  livet... 

2/  Hvad  med  en  sundhedslov? 

Som  læserne  sikkert  kan  for- 
stå kan  der  udledes  en  hel  del 
stof  af  disse  emner.  F.eks.: 

Psyke:  hvad  med  et  afklaret 


forhold  til  vor  skaber  -  ja,  til 
selve  formålet  med  dette  liv? 

Krop:  på  hvilke  måder  kan 
vi  pleje  vor  krop  (legeme)  og 
ånd,  og  har  dette  noget  med 
Gud  at  gøre? 

Sundhed:  og  sidst,  det  nær- 
liggende emne  -  Visdomsordet. 
Findes  der  virkelig  et  gudgivet 
Visdomsord  angående  sund- 
hed? Hvordan  lever  mere  end  6 
mill.  mennesker  indenfor  Kir- 
ken med  en  sådan  Sundheds- 
lov? Kan  denne  ha'  en  betyd- 
ning og  plads  i  Mit  liv? 

Der  var  således  rigeligt  at 
»sludre«  med  interesserede  om. 
Desuden  blev  der  uddelt 
smagsprøver  på  diverse  »sund- 
hedsdrikke«  og  Ugeledes  små 
sunde  smagsprøver  -  forøvrigt 
er  godt  tiltag  der  gik  positivt 
ind  hos  publikum  -  så  det  er 
altså  ikke  kun  »OS«  der  elsker 
lidt  mundgodt,  når  vi  forsam- 
les... 

Hvordan  gik  det  så? 

Ja,  som  missionsleder  bror 
Tage  Holm  Larsen  udtrykte 
det:  »Vi  har  meget  at  lære,  men 
et  godt  resultat  blev  nået  ved, 
at  vi: 

a/  viser  borgerne,  hvem  vi  er 
nemlig  Jesu  Kristi  Kirke  af  Sid- 
ste Dages  Hellige,  og  ikke  »no- 


gen andre«. 

b/  Gæsterne  blev  bekendt  med 
både  missionærer  og  nogle  af 
de  lokale  medlemmer, 
c/  vi  kom  i  snak  med  menne- 
sker på  en  anden  måde  end 
sædvanligt. 

d/  vi  fik  uddelt  pjecer,  samt 
Mormons  bøger, 
e/  ikke  mindst,  medlemmerne 
fik  erfaring  med  at  »dele«  en 
del  af  Evangeliet  med  mange 
mennesker,  samt  fik  en  del  er- 
faring i  at  kontakte  og  tale  med 
mennesker. 


Messen  var,  efter  den  lokale 
Frederikshavns  Avis,  besøgt  af 
1000-1200  betalende  gæster.  Vi 
har  lidt  aftaler  at  arbejde  med, 
men  hvor  meget  frugt  tiltaget 
vil  bringe  på  lidt  længere  sigt, 
kan  vi  kun  gisne  om.  Een  ting 
er  bare  sikkert.  Indtrykket  af  at 
Kirken  er  udadvendt  og  har  en 
sund  holdning  til  Psyke-  krop 
og  sundhed  står  endnu  tydelige- 
re indprentet  i  gæsternes  be- 
vidsthed efter  et  besøg  på  stan- 
den. □ 

Arne  Holm  Larsen 


Ja,  det  er  Rootbeer, 
smag  selv. 


Pas  på,  jeg  ikke  ta'r 
dig  på  ordet,  synes 
Inge  Mølholt  at  sige. 

Mødehus  indviet  i  Ungarn 

Prægtig  villa  ombygget  til  brug  for  Sidste  Dages  Hellige 


(Foto:  Conrad  Burgoyne). 


BUDAPEST,  UNGARN 

Den  første  bygning  til  brug 
for  sidste  dages  hellige 
blev  indviet  tirsdag  den  17.  ok- 
tober af  præsident  Thomas  S. 
Monson,  der  er  andenrådgiver  i 
Det  Første  Præsidentskab. 

Mødehuset  er  en  prægtig  vil- 
la, som  Kirken  ejede  i  Buda- 
pest. Den  er  ombygget  til  dette 
brug. 

Til  stede  ved  indvielsen  var 
præsident  Monson  og  ældste 
Russell  M.  Nelson  fra  De  Tolvs 
Råd  samt  søster  Frances  Mon- 
son og  søster  Dantzel  Nelson, 
der  ledsagede  deres  mænd  i  tje- 
nesten. 

Der  var  125-150  mennesker, 
som  overværede  indvielsen  - 
»en  blanding  af  kirkemedlem- 
mer og  mennesker,  som  alvor- 
ligt undersøger  evangeliet«. 

I  et  interview,  som 
CHURCH  NEWS  afholdt  efter 
hjemkomsten  til  Salt  Lake  Ci- 
ty, talte  præsident  Monson  om 
den  fremgang,  som  Kirken  har 


haft  i  Ungarn  siden  den  19. 
april  1987,  hvor  ældste  Nelson 
indviede  landet  til  evangeliets 
forkyndelse.  Ved  skumringstid 
denne  påskedag  gik  ældste 
Nemson  op  på  toppen  af  Gel- 
lert  bjerget  -  et  lille  bjerg,  der 
ligger  vest  for  Donaufloden  i 
en  park  i  Budapest  -  og  bad 
indvielsesbønnen.  Der  var  kun 
ét  ungarsk  kirkemedlem,  en 
ortopædkirurg  som  var  blevet 
døbt  i  Østrig  nogle  få  uger  for- 
inden. Han  var  i  stand  til  at 
ledsage  ældste  Nelson  og  andre 
kirkeledere  den  dag. 

Lidt  over  et  år  senere  -  den 
l.juni  1988 -blev  Kirken 
fuldtud  anerkendt  af  den  un- 
garske regering.  Derpå  kunne 
Kirken  undervise  og  døbe  uden 
restriktioner.  Ældste  Nelson 
deltog  i  en  ceremoni  den  24. 
juni  1988,  hvor  regeringen  offi- 
cielt underskrev  de  papirer, 
som  anerkendte  Kirken  (se 
Kirkenyt,  sept.  1988,  side  XI). 

Siden  da  har  missionærerne 


haft  tilladelse  til  at  arbejde  i 
Ungarn.  Der  er  nu  et  missions- 
ægtepar  og  otte  fuldtidsmissio- 
nærer,  som  arbejder  i  Ungarn 
under  Wien-missionens  ledelse 
i  Østrig,  hvor  Dennis  B.  Neu- 
enschwander  er  missionspræsi- 
dent. 

»Vi  er  meget  lykkelige  over, 
at  vi  nu  er  lovligt  anerkendt  i 
Ungarn,  og  at  vi  har  fuldtids- 
missionærer,  som  arbejder  dér«, 
sagde  præsident  Monson. 
»Præsident  Neuenschwander 
har  gjort  en  fantastisk  indsats  i 
de  indledende  faser  af  arbejdet 
i  Ungarn«. 

Præsident  Monson  beskrev 
det  nye  mødehus  som  »en  stor, 
smuk  villa,  der  er  blevet  sat  i 
stand  næsten  til  fuldkommen- 
hed. Den  er  meget  rummelig, 
og  værelserne  er  velegnede  til 
klasseværelser.  Det,  som  før  var 
dagligstue  og  spisestue,  er  ble- 
vet til  en  smuk  forsamlingssal 
for  de  hellige,  og  den  kan  ud- 
styres med  undervisningsfacili- 


teter. Når  missionærerne  møder 
mennesker,  kan  de  invitere 
dem  hen  til  disse  faciliteter, 
hvor  de  har  deres  undervis- 
ningshjælpemidler  og  mulighed 
for  at  sidde  i  rolige  omgivelser 
og  undervise  mennesker,  som 
undersøger  evangeliets  princip- 
per. 

Præsident  Monson  fortsatte: 
»Missionærerne  har  været  me- 
get flittige  og  effektive,  og  de 
modtager  stor  inspiration  og 
vejledning  fra  Herren,  så  det 
har  været  en  pragtfuld  succes«. 

Præsident  Monson  sagde,  at 
han  var  godt  tilfreds  med  ind- 
vielsen af  mødehuset.  Forsam- 
lingssalen var  fyldt  til  briste- 
punktet, og  der  var  mennesker 
helt  ude  i  »forhallen«.  »Jeg  så 
fædre  og  mødre  med  deres  små 
børn.  De  sad  helt  oppe  foran. 
Jeg  hilste  personligt  på  ret 
mange  børn  og  unge,  som  er 
medlemmer.  Jeg  var  især  impo- 
neret af  de  mange  unge  kirke- 
medlemmer, som  bærer  fremti- 

den  i  sig«. 

Præsident  Monson  sagde,  at 
de  ungarske  medlemmer  er 
»enestående«  trofaste  og  pligt- 
opfyldende overfor  evangeliet. 
Hans  tale  blev  oversat  af  en 
ung  mand,  Atilla  Felso,  som  er 
18  år,  og  præsident  Monson 
sagde,  at  »han  vil  blive  en  fin 
missionær.  Han  skal  først  aftje- 
ne sin  værnepligt,  men  så  vil 
han  også  blive  en  fantastisk 
missionær.  For  tiden  går  han 
ud  sammen  med  ældsterne«. 

Præsident  Monson  fortsatte: 
»Vores  distriktpræsident,  dr. 
Gedeon  Kereszti,  der  er  kirurg, 
er  en  forunderlig  mand.  Han 
taler  flydende  engelsk  såvel 
som  ungarsk.  Grenspræsidenten 
i  Budapest,  Ference  Csapo  er 
meget  trofast  og  har  fuldstæn- 
dig helliget  sig  arbejdet  i  Kir- 
ken. Han  er  som  enhver  anden 
grenspræsident  eller  biskop, 
hvor  som  helst  i  andre  grene  og 
ward«. 

»Ungarerne  er  pæne  og  intel- 
ligente mennesker«,  sagde  æld- 
ste Monson.  »De  er  ivrige  efter 
at  lære  om  sandheden,  og  det 
er  som  om,  at  de  især  føler  sig 
tiltrukket  af  budskabet  om  gen- 
givelsen og  frelsesplanen«. 

Præsident  Monson  udtrykte 
sin  glæde  og  tilfredshed  med 
Kirkens  fremgang  i  Ungarn  og 
sagde:  »Jeg  har  længe  haft  til 
opgave  at  arbejde  med  østlan- 
dene i  Europa.  Det  er  jeg  umå- 
delig glad  for«. 

Præsident  Monson  sagde,  at 
Ungarn  »er  en  frugtbar  mark«, 
og  at  »arbejdet  vil  gå  fremad  i 
stadig  stigende  hast.  I  dette  land 
er  der  virkelig  mange  gode  bor- 
gere, som  kan  undervises  af 
missionærstyrken«. 

Indvielsen  af  mødehuset 
fandt  sted  på  andendagen  un- 
der et  fem-dages  seminar  i  Bu- 
dapest for  26  missionspræsi- 
denter  fra  det  europæiske  om- 
råde. Foruden  præsident  Mon- 
son og  ældste  Nelson  var  der 
også  andre  generalautoriter 
med  til  seminaret.  Det  var  præ- 
sidenten for  det  europæiske 
område,  ældste  Hans  B.  Ring- 
ger fra  De  Halvfjerds  Første 
Kvorum,  og  ældsterne  Spencer 


J.  Condie  og  Albert  Choules 
jun.  der  også  er  halvfjerdsere 
og  desuden  rådgivere  i  det  eu- 
ropæiske områdepræsidents- 
kab. 

»Vi  afholdt  et  møde  sammen 
med  missionærerne,  og  jeg  var 
meget  imponeret  af  deres  tro 
og  trofasthed«,  sagde  præsident 
Monson.  »De  stod  ved  kajen  til 
floden  med  deres  missionær- 
skilte og  sang  kirkesalmer,  for 
at  byde  os  velkommen  til  Un- 
garn. Det  var  så  dejligt«. 

Ældste  Nelson  sagde  til 
CHURCH  NEWS,  at  der  er 
medlemmer  spredt  udover  hele 
Ungarn,  så  langt  østpå  som  De- 


betyde  indledningen  til  en  ny 
tidsalder«.  Herren  har  beæret 
sin  tjener  ved  at  efterkomme 
denne  bøn«. 

Ældste  Nelson  sagde:  »Vi 
har  en  god  og  solid  grundvold, 
hvorpå  Kirken  i  Ungarn  kan 
opbygges.  Kirken  har  nu  lov  til 
at  have  alle  dens  aktiviteter  her. 
Vi  kan  afholde  møder,  foretage 
dåb  og  vi  har  endda  lov  til  at 
lave  udstillinger  på  gaden,  hvis 
vi  vil  det«. 

Den  interesse,  som  mange 
ungarere  viser  for  evangeliet, 
afspejledes  i  et  tv-interview,  ef- 
ter at  mødehuset  var  indviet. 

»Jeg  sagde  ja  til  en  indbydel- 

brecen  og  så  langt  sydpå  som 
Szeged,  men  også  flere  andre 
steder.  Nogle  steder  er  der  or- 
ganiseret grene,  andre  steder  er 
der  familiegrupper.  Den  største 
gren  ligger  i  Budapest. 

»Det  er  en  lille  gren  efter 
Kirkens  standarder«,  sagde 
ældste  Nelson,  »men  nu  vokser 
den«. 

Ældste  Nelson  sagde,  at  han 
tror,  at  det  betød  noget,  at  »den 
ungarske  regering  ændrede 
struktur,  mens  vi  var  der.  Der- 
med blev  landet  en  rigtig  repu- 
blik. Landets  navn  blev  ændret 
fra  Den  Ungarske  Folkereplu- 
blik  til  Republikken  Ungarn«. 

»Vi  syntes,  at  det  var  meget 
bemærkelsesværdigt«,  sagde 
ældste  Nelson.  »Jeg  følte,  at  det 
var  en  opfyldelse  af  den  ind- 
vielsesbøn,  der  blev  bedt  to  et 
halvt  år  før.  I  denne  bøn  blev 
der  sagt:  »Jeg  giver  den  apo- 
stolske velsignelse,  at  dette  må 


se,  som  jeg  som  en  kirkeleder 
fik  til  at  blive  interviewet  i  lan- 
dets tv«,  sagde  ældste  Nelson. 
»Ældste  Trevor  Andreason,  fra 
Sandy  i  Utah,  taler  flydende 
ungarsk.  Han  tog  med  mig. 
Opmærksomheden  var  rettet 
imod  mig,  fordi  jeg  var  den 
øverste  officielle  kirkemyndig- 
hed, men  det  varede  ikke  læn- 
ge, før  kameraet  blev  rettet  hen 
imod  ældste  Andreason  -  den- 
ne nydelige,  typiske  SDH-mis- 
sionær,  der  taler  flydende  un- 
garsk. 

Den  tosprogede  dame,  som 
var  tv- værtinde,  kunne  ikke 
glemme,  at  denne  unge  mand 
hverken  drak,  røg,  brugte  nar- 
kotika eller  gik  med  piger.  Hun 
sagde:  »Hvordan  kan  De  være 
så  glad?«  Han  svarede:  »Fordi 
jeg  gør,  som  Herren  har  bedt 
mig  om.  Jeg  lærer  folk  en  bed- 
re levevis,  og  jeg  gør  dem  lyk- 
kelige«. Han  betog  i  den  grad 


intervieweren,  personalet,  ka- 
merafolket og  teknikerne.  Efter 
interviewet  flokkedes  de  om 
ældste  Andreason  for  at  lære 
ham  bedre  at  kende. 

TV-interviewet  begyndte 
med,  at  værterne  forhørte  mig 
om  bygningens  indvielse,  så  jeg 
forklarede  lidt  om  det.  Men  jeg 
sagde,  at  det  var  endnu  mere 
spændende,  at  en  nulevende 
Guds  profet  for  to  og  et  halvt 
år  siden  sendte  én  af  de  12 
apostle  til  dette  land  for  at  ind- 
vie landet  og  dets  folk  til  en 
bedre  levevis  og  til  evangeliets 
forkyndelse. 

Jeg  fortalte  hende,  at  jeg 
havde  fået  til  opgave  at  bede 
bønnen  denne  påskedag  i  1987. 

Hun  blev  dybt  bevæget.  Så 
strammede  hun  sig  op  og  sag- 
de: »Tak  skal  De  have!  Tingene 
er  blevet  bedre  siden  da«.  Det 
var  virkelig  en  bevægende  op- 
levelse. 

Ældste  Nelson  bemærkede: 
»Det,  der  skete,  var,  at  Herren 
rørte  folks  hjerter.  Jeg  tror,  at  vi 
oplever  dette  i  mange  af  ver- 
dens lande«. 

»Det  var  virkelig  en  stor 
dag«,  fortsatte  ældste  Nelson, 
»og  jeg  føler  meget  stærkt,  at 
Herrens  ånd  er  ved  at  blive  ud- 
øst over  folket  i  dette  område. 

De  har  fået  fornyet  interesse 
for  åndelige  aktiviteter.  Det  er 
naturligvis  et  hårdt  arbejde. 
Sproget  er  vanskeligt,  der  er 
virkelig  kulturforskelle,  men 
trods  alt  dette  så  kommer  mis- 
sionærerne med  et  ægte  bud- 
skab, som  giver  dette  folk  håb. 
Det  er  spændende«.  □ 
Church  News 


Pest-delen  af  hovedstaden  med 
Parlamentet  i  midten  af  billedet 

Første  grønlænder  på  tempelmission 


Af  Asm  H.  Hernes 


Naussunguaq  Birgitte  Sala- 
mine  Lybertk 


Hun  hedder  Naussunguaq 
og  er  den  allerførste  tem- 
pelmissionær fra  Grønland. 
Flere  og  flere  etniske  grupper 
slutter  sig  til  Kirken  når  de  hø- 
rer om  evangeliet,  og  de  glæder 
sig  så  meget  over  at  have  fun- 
det sandheden,  at  de  ønsker,  at 
deres  medmennesker  også  skal 
have  del  i  den  samme  glæde. 

Naussunguaq  kom  til  Dan- 
mark for  at  uddanne  sig  til  bør- 
nehavepædagog. Hun  havde  på 
det  tidspunkt  en  søster,  der  hed 
Karen,  som  var  medlem  af  Kir- 
ken og  bosat  i  Aarhus  (søsteren 
bor  i  på  Grønland).  Før  Naus- 
sunguaq blev  født,  bestemte 
forældrene,  at  dersom  det  blev 
en  pige  skulle  hun  have  det 
grønlandske  navn.  Og  da  det  så 
blev  en  pige,  gik  de  lykkelige 
forældre  til  Folkeregistret  og 
sagde,  at  den  nyfødte  skulle  ha- 
ve det  gamle  grønlandske  navn 
Naussunguaq,  som  betyder 
»Lille  blomst«.  Det  satte  man 
sig  imidlertid  meget  bestemt 
imod.  Man  ville  ikke  høre  tale 
om,  at  den  nyfødte  skulle  have 
et  uciviliseret  eskimonavn.  Men 
faren  gav  sig  ikke.  Der  blev 
skrevet  breve  og  ansøgnings- 
skemaer. Papirmøllen  malede 
både  længe  og  ihærdigt,  før 
navnet  meget  modstræbende 
blev  godkendt.  Dog  blev  resten 
af  navnet  lidt  mere  civiliseret. 
Så  den  32-årige  tempelmissio- 
nærs fulde  navn  er  i  dag  Naus- 
sunguaq Birgitte  Salamine  Ly- 
berth. 

Selvom  hun  har  boet  så 


mange  år  i  Danmark  nu  og  ta- 
ler flydende  dansk,  så  er  grøn- 
landsk hendes  modersmål  og 
Grønland  hendes  land.  Det 
som  fik  hende  til  at  søge  arbej- 
de i  Danmark  i  stedet  for  sit 
fædreland  efter  at  hun  havde 
endt  sin  uddannelse,  var  at  hun 
havde  fået  et  stærkt  vidnesbyrd 
om,  at  Herren  har  oprettet  sin 
Kirke  på  jorden.  Hendes  hjem- 
melærer Jens  Lind  Jensen  for- 
tæller at  hun  havde  en  meget 
hård  tid  da  hun  var  færdig  med 
sin  uddannelse.  Hun  var  i  stærk 
tvivl  om  hvad  hun  skulle.  Skul- 
le hun  rejse  til  Grønland  eller 


skulle  hun  blive  i  Danmark. 
Men  faste  og  bøn  hjalp  hende 
til  at  træffe  den  for  hende  rette 
beslutning  og  hun  blev  i  Dan- 
mark. 

Der  er  endnu  ikke  organise- 
ret nogen  kirke  i  Grønland  der 
hører  under  den  danske  mis- 
sionspræsidents  domæne.  Af  de 
ca.  60,000  mennesker  der  bor 
deroppe  er  der,  så  vidt  Naus- 
sunguaq ved,  kun  3  medlem- 
mer i  Grønland.  Der  har  til  ti- 
der været  flere  danske  mormo- 
ner blandt  de  10.000  danskere 
som  opholder  sig  på  øen  for 
kortere  eller  længere  tid.  Og 


det  er  meget  sjældent,  at  der 
bliver  afholdt  møder.  En  over- 
gang var  fx.  biskop  Preben 
Klitgård  fra  Aalborg  i  Grøn- 
land med  sin  familie. 

Grønlænderne  kalder  sig  selv 
for  mennesker  og  deres  ørige 
for  Kalaallit  nunaat,  som  bety- 
der: menneskenes  land. 

Blandt  de  første  europæere 
som  så  Grønland,  var  antagelig 
nordmanden  Gunnbjørn,  søn  af 
Ulv  Krake.  Han  blev  drevet  ud 
af  kurs  engang  i  877,  da  han 
skulle  sejle  til  Island  fra  Norge. 
Og  i  982  rejste  den  landsforvi- 
ste nordmand  Eirik  Raude  fra 
Island  til  Grønland  og  grund- 
lagde et  bosted  der.  Men  lang 
tid  før  havde  eskimoerne,  som 
nordboerne  kaldte  skrællinger, 
boet  der. 

I  lang  tid  tilhørte  Grønland 
New  Foundland  missionen, 
men  er  nu  en  del  af  den  danske 
mission.  I  1988  besøgte  davæ- 
rende missionspræsident  Dee 
Jacobs  øen  og  havde  samtaler 
med  forskellige  grønlændere  og 
holdt  foredrag  på  nogle  skoler. 
Præsident  Spencer  Greer  på- 
tænker en  rejse  i  løbet  af  1990, 
så  vi  hører  måske  snart  spæn- 
dende nyt  om  Grønland. 

Nuassunguaq  kunne  godt 
have  tænkt  sig  at  komme  på 
mission  blandt  sit  folk.  Men 
hendes  første  mission  gik  altså 
til  Stockholm,  hvor  hun  kan  få 
udført  stedfortrædende  arbejde 
for  sine  afdøde  slægtninge. 
»Det  var  imidlertid  heller  ikke 
uden  visse  overvejelser,  at  Bir- 
gitte kom  så  langt«,  fortæller 
Jens  Lind  Jensen.  »Hun  havde 
haft  megen  nattevagt,  og  var 
faktisk  træt  af  det.  Hun  prøve- 
de derefter  måske  at  få  noget 
andet,  men  det  var  ikke  let. 
Hun  havde  ellers  altid  fået 
hvad  hun  søgte,  men  nu  fik 
hun  det  ikke,  og  så  tog  hun  en 
tur  til  templet  og  der  blev  hun 
tilskyndet  til  at  tage  på  en  tem- 
pelmission. Selvfølgelig  bliver 
hun  savnet  meget  her  i  Aarhus, 
for  hun  er  en  virkelig  kretiv  sø- 
ster«, slutter  Lind  Jensen. 

Umanak  ligger  på  en  lille  ø  i  V-Grønland  under  et  1775  m  højt  fjeld. 
I  den  korte  sommer  flyder  isbjerge  forbi  i  fjorden. 


Mormons  Bog  er  endnu  ikke 
oversat  til  grønlandsk,  og  da  vi 
spurgte  hende,  hvad  denne  hel- 
lige bog  skulle  hedde  på  grøn- 
landsk, foreslog  hun  Mormonip 
atuaga,  og  Kirkens  navn  ville 
antagelig  være  Jesusip  Kristusip 
Oqaluffia  Ulluni  Kingorlani 
Uppertunik. 

»Lille  blomst«  fortæller  at 
hendes  landsmænd  måske  er 
mere  religiøst  indstillet  end  de 
fleste  danskere.  Det  var  præ- 
sten Hans  Egede  som  først  i 
1700-tallet  virkede  for  at  ud- 
brede kristendommen  blandt 
eskimoerne.  Han  døde  i  1758 
som  Grønlands  biskop.  Det  er 
fortsat  den  evangelisk-lutherske 
folkekirke,  som  er  den  domine- 
rende, men  der  findes  også 
mange  frimenigheder.  Grøn- 
lænderen blander  nok  noget 
overtro  og  levninger  fra  tidlige- 
re tiders  mytologi  ind  i  sin  kri- 
stendom den  dag  i  dag,  men 
Nasunguaq  mener,  at  de  er  åb- 
ne i  deres  livssyn  og  vil  uden 


tvivl  være  lydhøre  overfor  mis- 
sionærer. 

Det  koster  nassten  en  for- 
mue, ca.  10.000  kr.,  for  »Lille 
blomst«  at  rejse  fra  Danmark 
til  Umanaq  som  er  hendes  fø- 
deby. Først  må  hun  flyve  fra 
Kastrup  til  Søndre  Strømfjord 
og  så  går  rejsen  videre  med  he- 
likopter, og  den  tager  4  timer. 
Med  båd  ville  rejsen  tage  4  da- 
ge. 

På  spørgsmålet  om  hvorfor 
hun  rejste  på  mission,  svarer 
hun:  »Fordi  jeg  ved,  at  Jesu 
Kristi  evangelium  er  sandt  og 
jeg  vil  gerne  gøre  min  del  for  at 
fremme  Herrens  sag.  Det  er 
dejligt  at  arbejde  i  templet«. 

Og  »Lille  blomst«  gør  et 
godt  arbejde  i  templet,  og  vi 
må  håbe  at  mange  andre  fra 
Grønland  vil  følge  hendes  ek- 
sempel. □ 
Asm.  H.  Heines 
Fra  en  artikel  i  det  norske 
»Lys  over  Norge«,  november 
1989. 


Gadebillede  fra  Umanak.  Fiskene  i  forgrunden  er  hængt  til  tørre  så 
højt,  at  de  ikke  kan  nås  af  løse  hunde.  Det  samme  er  hundeslæden 
for  at  hundene  ikke  skal  æde  surringerne. 


Kirken  hylder  Bibelselskabet 
på  dets  175  års  fødselsdag 


Jens  Kristoffersen,  der  er  informationschef  for  den  danske  region  og 
Niels  Jørgen  Cappelørn,  der  er  generalsekretær  for  Det  Danske  Bibel- 
selskab. (TDfoto). 


Det  Danske  Bibelselskab 
fylder  175  år  i  år.  Det 
blev  oprindeligt  stiftet  i  1814, 
det  år  Danmark  mistede  Nor- 
ge. Bibelselskabet  blev  stiftet  på 
initiativ  af  skotten  Ebenezer 
Henderson,  der  en  tid  lang  var 
bosiddende  i  Danmark. 

Det  Danske  Bibelselskab  har 
til  hensigt  at  udbrede  kend- 
skabet til  Bibelen  med  nye  ud- 
gaver, oversættelser  og  oplysen- 
de litteratur.  Det  var  Ebenezer 
Hendersons  mål  at  skabe  et  sel- 
skab hvor  alle  kunne  være  med 
»uden  Hensyn  til  Nation,  Tros- 
bekendelse, Stand  eller  Kiøn«. 

Som  sidste  dages  hellige  er 
vi  også  taknemmelige  for  det 
arbejde  bibelselskabet  har  ud- 
ført i  mange  år.  De  har  udbredt 
kendskabet  til  Bibrlrn  uden 
hvilken,  det  ville  være  svært  for 
folk  at  tro  på  Mormons  Bog  og 
nutidsåbenbaring. 

Desuden  er  Det  Danske  Bi- 


belselskab også  ansvarlig  for 
ajourføring  af  de  danske  over- 
sættelser af  Bibelen,  der  som 
noget  ret  enestående  i  verden 
bruges  af  næsten  alle  kirkesam- 
fund i  Danmark  fra  mormoner 
til  katolikker  (herfra  er  undtag- 
et Johovas  Vidner). 

For  at  fejre  Det  Danske  Bi- 
belselskabs årsdag,  forærede 
den  danske  regions  informa- 
tionschef Jens  Kristoffersen  et 
eksemplar  af  bogen  Joseph 
Smith's  Translation  of  the  Bi- 
ble, samt  et  eksemplar  af  den 
nye  LDS-bibel  til  Niels  Jørgen 
Cappelørn,  der  er  generalsekre- 
tær for  bibelselskabet. 

Under  besøget  hos  bibelsel- 
skabet så  Jens  Kristoffersen  og- 
så den  nye  oversættelse  af  Det 
Nye  Testamente,  hvoraf  det 
første  eksemplar  få  dage  senere 
blev  foræret  til  hendes  majestæt 
dronningen.  □ 
Carsten  Gram 

Endnu  en  »strålende«  udstilling  på  Maglegårds  Allé 


Juleoperaen  »Amahi  og  nattegæsteme«. 


December  måned  kom  igen 
til  at  stå  i  julens  tegn  i  kir- 
kebygningen på  Maglegårds 
Allé  i  Søborg.  Nu  er  spørgsmå- 
let, om  man  KAN  kalde  det  en 
juleudstilling,  Åbent  Hus  havde 
måske  været  bedre.  Til  gengæld 
var  der  flere  koncerter  af  for- 
skellig art,  og  de  tiltrak  mange 
mennesker,  også  mange  som 
ikke  havde  været  i  kirken  før. 


moderens  rolle  på  smukkeste 
vis,  og  hun  var  -  ligesom  de  an- 
dre -  i  stand  til  at  fylde  den  li- 
det sangbare  sal  med  en  vellyd 
af  toner.  Drengen  Amahl,  som 
er  centrum  i  historien,  blev 
sunget  af  Morten  Strandlod  fra 
»Sangskolen«  og  også  han  gjor- 
de det  udmærket.  En  stor  og 
behagelig  overraskelse  var  et 
par  korindslag  sunget  af  ud- 


Gladsaxekoret  medvirkede. 

Et  interessant  indslag  var  en 
juleopera  som  blev  udført  af 
»Operafabrikken«  som  er  en 
del  af  Gladsaxe  Kor-  og  Musik- 
skole. Operaen  hed  »Amahl  og 
nattegæsterne  og  er  skrevet  af 
amerikaneren  Menotti  (født  i 
Italien,  deraf  navnet)  og  opført 
mange  år  i  træk  på  den  ameri- 
kanske tv-station  NBC. 

Operaen  var  helt  egnet  for 
vore  faciliteter.  Tre  gode  sangs- 
temmer udførte  kongernes  rol- 
ler upåklageligt  og  den  lyriske 
sopran  Susanne  Riber  fyldte 


valgte  stemmer  fra  kirkens 
wardskor.  De  agerede  naturligt 
som  hyrder  og  sang  glimrende. 
Indstuderingen  havde  Jes 
Gram,  1.  ward,  stået  for.  I  en 
birolle  sås  kongernes  tjener, 
som  havde  nogle  meget  leven- 
de øjne.  Jeg  synes  at  operaen 
bør  gentages  ved  næste  julear- 
rangement. 

Et  tilløbsstykke  blev  der- 
imod folkedansernes  optræden, 
der  i  år  var  en  dansekomedie: 
»Prinsessen  der  kom  ind  fra 
sneen«.  En  parafrase  over 


»Prinsessen  på  ærten«.  Det  var 
en  farverig  og  meget  munter 
forestilling  som  vakte  jubel  hos 
de  mange  fremmødte.  Vi  så  alle 
danserne  i  aktivitet  og  ved  at 
stramme  lidt  hist  og  her  vil 
man  have  en  forestilling  som 
godt  kunne  tages  frem  en  an- 
den jul  og  gentages. 


del  og  Gounod  plus  flere  jule- 
sange. Altsammen  udført  let  og 
elegant  og  med  sædvanlig 
stemmepragt.  Det  er  utroligt 
som  han  formår  at  synge  til  os 
allesammen  så  vi  får  tårer  i  øj- 
nene og  glæde  i  sindet.  Jo,  han 
er  en  gudbenådet  sanger  og 
blev  selvfølgelig  takket  med  be- 


Lawrence  Vincent  synger. 

For  3.  gang  så  og  hørte  vi 
Lawrence  Vincent  fra  Wiener 
Volksoper.  Denne  gang  var  han 
helt  på  toppen  og  han  sang  i 
næsten  2  timer  ihærdigt  og  me- 
get dygtigt  ledsaget  af  pianisten 
John  Simmons,  som  lige  har 
afsluttet  sin  uddanelse  i  Wien. 
Vi  hørte  noget  fra  Mozart, 
Massenet,  Strauss,  Lehar,  Hån- 


gejstring  af  publikum. 

Året  før  havde  Gladsaxeko- 
ret sunget  ved  en  julekoncert  i 
kirken,  og  det  havde  de  været 
så  glade  for,  at  de  ønskede  at 
medvirke  igen.  Det  gjorde  de 
så,  og  det  blev  en  meget  musi- 
kalsk aften  med  mere  orgelspil, 
end  vi  er  vante  til.  Musiksko- 
lens pianist/organist  Jacob  Va- 


Folkedanserparade.  (Foto:  Lisa  Anderson). 

lentin  spillede  på  vores  el-orgel, 
så  det  var  en  lyst.  Vi  var  slet  ik- 
ke klare  over  at  der  er  så  man- 
ge toner  gemt  i  den  trækasse. 
Det  var  en  glæde  at  lytte  til. 

Sopranen  Susanne  Riber  fra 
juleoperaen  dirigerede  koret,  og 
vi  fik  julesange  på  mange 
sprog. 

I  altfald  var  det  igen  en  dej- 
lig aften.  Som  solister  hørtes 
Susanne  Riber  med  sin  kønne 
sopran  dels  i  et  solonummer 
med  orgel  og  dels  sammen 
med  Jes  Gram  på  obo,  dejlig 
musik  og  fremført  på  det 
smukkeste.  Sopranen  og  oboen 
lød  virkelig  godt  sammen.  Vi 


glæder  os  allerede  til  næste 
gang  vi  skal  være  sammen  med 
de  musikalske  mennesker  fra 
Gladsaxe  Kor-  og  Musikskole, 
de  er  hjertelig  velkomne. 

Endnu  to  julekoncerter  var 
på  programmet  inden  udstillin- 
gen sluttede  den  26.  december. 
Der  lægges  hvert  år  mange 
kræfter  i  dette  arrangement, 
men  det  ser  ud  som  om,  det  er 
det  hele  værd.  Vi  får  ialtfald 
kontakt  med  mange  menne- 
sker, skade  kun  at  Kirken  ikke 
ligger  på  Rådhuspladsen.  □ 
Jørgen  Ljungstrøm 
Foto:  T.D. 

(redaktionen  sluttet  pr.  10.  dec.) 


Det  nyddannede  Mediakoret  gav  ved  deres  koncert  den  17.  dec.  en  festlig 
afslutning  på  den  lange  række  af  aktiviteter  på  Maggiegårds  Alle  i 
december.  Koret  var  under  ledelse  af  Palle  Hatting  med  Jes  Gram  ved 
flyglet 


Den  15.  december  sang  koret  »Sound  of  Heaven«  under  ledelse  af  Jes 
Gram  et  meget  lødigt  program. 


Jes  Gram  og 
Susanne  Riber 
med  Jacob 
Valentin 
ved 
flyglet 


Lawrence 
Vincent 
taler  med 
Hans 
Andersen 
som  tolk. 


Regitze  Victor  bandt  de  enkelte  numre  sammen  med  tekster  fra  skriften. 


Morten  Strandlod  og  Susanne  Riber  i  juleoperaen. 

Københavns  Stavs  Ungdomstempeltur  1989 


Efter  lang  tids  forberedelse 
og  med  spændte  forvent- 
ninger samledes  mandag  den 
16.  oktober  1989  ca.  kl.  7.30, 
23  unge  piger  og  13  unge  præ- 
stedømmebærere fra  Køben- 
havns Stav  i  kirken  på  Priorvej 
for  at  påbegynde  den  årlige 
ungdomstempeltur.  Turen  skul- 
le -  som  sædvanlig  -  ledes  af 
Lise  og  Ulf  Eriksen,  og  kaldet 
som  medhjælpere  var  str.  Anne 
Dalsgaard,  rådgiver  i  stavens 
up-præsidentskab  og  br.  Finn 
Lykkegaard,  UM-præsident  og 
rådgiver  til  grenspræsidenten  i 
Slagelse. 

Sammen  med  den  forvent- 
ningsfulde flok  var  også  4 
voksne  medlemmer,  der  havde 
»fået  lov«  til  at  køre  med  i  bus- 
sen som  ekstra  betalende  passa- 
gerer, hvilket  var  til  gavn  for 
begge  parter  -  dels  behøvede 
disse  voksne  medlemmer  ikke 
at  kede  sig  på  vejen  til-  og  fra 
templet,  dels  gav  deres  deltagel- 
se de  unge  nogle  pekuniære 
fordele. 

Efter  optælling,  kontrol  af 
tempelanbefalinger  og  bøn  gik 
vi  op  i  bussen,  der  var  en  sær- 
deles behagelig  langtursbus  fra 
Dito  Turist,  ført  af  en  behagelig 
chauffør  ved  navn  Jens. 

Første  stop  på  turen  var  na- 
turligvis færgen  Helsingør/Hel- 
singborg, hvor  chokoladekio- 


sken blev  stormet  af  ren  og 
skær  psykisk  rutine,  da  de  fleste 
varer  jo  kan  købes  billigere  i 
Danmark.  Derefter  gik  det  ba- 
re derud'a. 

Der  blev  gjort  frokost-  og 
indkøbsstop  i  Jonkobing  i  et 
stort  center.  Vi  vidste,  at  vi 
skulle  sørge  for  at  have  mad 
med  til  i  hvert  fald  nogle  dage, 
så  fantasien  fik  frit  spil  blandt 
hylderne  med  svenske  varer. 

Derpå  videre  til  Stockholm, 
hvortil  vi  ankom  først  på  afte- 
nen. Vi  kørte  først  til  templet, 
hvor  vi  afleverede  de  4  voksne 
passagerer.  Så  satte  vi  næsen 
mod  Dalarø,  hvor  vi  skulle  fin- 
de Osbybro  gamle  skole.  Selv- 
om vi  var  3-4  voksne,  der  an- 
strengte vore  erfarne  øjne,  nåe- 
de vi  helt  til  Darlaø,  uden  at 
have  set  skolen,  så  vi  vendte 
om,  og  på  tilbagevejen  fandt  vi 
mellem  træerne  skolen,  der  var 
en  gammel  hvis  træbygning. 

Det  viste  sig  at  være  et  gan- 
ske rart  sted  med  en  del  senge 
og  ellers  plads  til  luftmadrasser, 
hvad  en  del  af  drengene  havde 
fået  besked  på  at  tage  med. 
Der  var  et  rimeligt  antal  toilet- 
ter med  håndvask,  køkken  med 
køleskab  m.m.  og  et  dejligt  spi- 
se/opholdsrum. Mandag  aften 
gik  således  med  indretning,  spi- 
sning, småsnak  o.s.v.  efterfulgt 
af  nogen  søvn,  selvom  det 


holdt  svært  at  få  især  pigerne  til 
ro. 

Da  vore  venner  fra  Jylland 
også  havde  tempelur,  og  da  de 
havde  ønsket  hele  tirsdagen, 
var  den  dag  udset  til  sightseeing 
for  vort  vedkommende. 

»Bus- Jens«  hentede  os  efter 
morgenmaden,  hvorpå  vi  først 
kørte  til  Kaknæs-tårnet  -  det 
godt  150  meter  høje  radio/tv 
tårn  i  Stockholm.  Det  blev  en 
ekstra  oplevelse,  da  det  viste 
sig,  at  der  netop  som  vi  ankom 
var  indløbet  en  alarm  (teknisk 
fejl),  der  rutinemæssigt  udløste 


stor  udrykning  af  såvel  brand- 
væsen som  politi  og  adgangs- 
forbud for  publikum. 

Efter  alarmen  fik  vi  lejlighed 
til  at  se  tårnet  og  nyde  udsigten. 
Herefter  gik  turen  ind  til  Stock- 
holm til  »Hologramgalleriet«. 
Et  mindre  museum,  der  udstil- 
ler en  række  holografiske  em- 
ner, d.v.s.  ting,  der  vises  ved 
hjælp  af  laser-teknik,  men  i  vir- 
keligheden ikke  findes.  Det  var 
ganske  spændende. 

Derefter  fik  de  unge  menne- 
sker »fri«,  d.v.s.  at  de  i  mindre 
grupper  under  voksen  ledelse 
fik  lov  at  vandre  rundt  i  Stock- 
holm, gå  i  butikker  o.s.v.  nogle 
timer. 

Så  hjem  til  skolen,  spisning 
og  omklædning,  hvorpå  vi  kør- 
te til  kirkebygningen  ved  tem- 
plet, hvor  der  skulle  være  fest/ 
dans  sammen  med  de  unge  fra 
Århus  Stav.  Det  blev  en  ganske 
hyggelig  aften. 

Onsdag  morgen  kørte  vi  tid- 
ligt til  templet,  hvor  formidda- 
gen blev  brugt  til  turen  egentli- 
ge formål  -  arbejdet  for  de  dø- 
de. På  turen  tilbage  om  efter- 
middagen var  der  problemer 
med  bussen,  men  igen  lærte  de 
unge  bønnens  kraft. 

Torsdag  kunne  der  soves 
længe,  for  vi  skulle  først  i  tem- 
plet om  eftermiddagen.  Tem- 
plet havde  givet  os  mange  nav- 


Udrykning  til  Kaknæs  tårnet 

ne  den  dag,  så  vi  var  først  fær- 
dige med  arbejdet  omkring  kl. 
19.00.  Vi  kørte  tilbage  til  sko- 
len, hvor  der,  efter  en  kort  spi- 
se-pause,  var  underholdning  og 
forfriskninger.  Underholdnin- 
gen stod  de  unge  piger  for.  Det 
var  fantasirigt,  morsomt  og 
pjattet  og  lover  godt  for  stavens 
fremtid. 

Efter  underholdningen  var 
der  vidnesbyrdmøde,  hvor  de 
unge  havde  lejlighed  til  at  bære 
vidnesbyrd.  Det  var  en  opløft- 
ende oplevelse.  Det  var  sent  in- 
den lyset  blev  slukket  den  af- 
ten, men  alle  var  oppe  tidligt 
fredag  for  at  pakke  og  gøre 
rent,  inden  turen  igen  gik  til 
templet,  for  hele  fredagen  igen- 
nem at  udføre  arbejde. 

Omkring  kl.  18.00  afsluttede 
vi  en  dejlig  dag  med  at  gå  ud  at 
spise  (McDonald),  hvorefter  vi 
hentede  de  voksne  og  satte  kur- 
sen mod  Priorvej,  der  blev  nået 
tidligt  lørdag  morgen. 

Denne  tur  var  på  mange 
måder  speciel.  Det  var  første 
gang,  den  årlige  tur  gik  til 
Stockholm  i  stedet  for  Schweiz. 
Nogle  var  lidt  kede  af  skiftet, 
men  jeg  tror,  at  de  fandt  ud  af, 
at  templet  i  Stockholm  lige  så 
meget  er  Herrens  Hus.  Den  var 
også  speciel,  fordi  der  var  så 
mange  unge  blandt  deltagerne. 
Der  skal  imidlertid  lyde  en  stor 
og  velment  ros  til  alle  unge  for 
deres  villighed,  deres  ro  i  tem- 
plet deres  humør  og  deres  gode 
ånd.  En  ros  også  til  de  søsken- 
de fra  den  »almindelige«  tem- 
peluge, der  så  villigt  hjalp  til 
med  alle  de  praktiske  opgaver 
ved  dåbsarbejdet.  Det  var  en 
sand  fornøjelse  at  udføre  arbej- 
det og  en  glæde,  at  vi  kunne 
udføre  arbejde  for  mere  end 
5000  af  vore  afdøde  medmen- 
nesker. 

En  enkelt  bøn  -  de  unge  vil 
gerne  afsted  igen,  men  vi  får 
kun  lov  at  udføre  dåb  for  det 
antal,  der  iøvrigt  arbejdes  for, 
så  tag  til  templet  ofte. 

Det  er  Herrens  Hus. 

En  tak  til  de  unge,  til  Ulf, 
Lise  og  Anne  for  en  dejlig  tur. 
□ 

Finn. 


Igen  i  år  havde  Århus  stavs 
AP/UP  den  pragtfulde  chan- 
ce for  at  komme  til  templet. 

Søndag  den  15.10.  rullede 
en  gammel  nedlagt  DSB-bus 
gennem  Jylland,  og  samlede  de 
forventningsfulde  unge  menne- 
sker op.  Alle  var  i  godt  humør, 
og  så  frem  til  de  næste  5  dage  i 
et  pragtfuldt  selskab.  Hvad 
gjorde  det,  at  bussens  vinduer  i 
loftet  ikke  var  tætte,  når  vi  hav- 
de det  sjovt  sammen.  Vi  skulle 
sejle  fra  Frederikshavn  søndag 
aften.  Det  var  nogle  hårde  ti- 
mer indtil  klokken  slog  24,  og 
da  vi  havde  respekt  for  sønda- 
gen, ventede  vi  2  min.  før  vi 
indtog  dansegulvet.  Så  gik  ti- 
den hurtigt,  og  pludselig  var  vi 
i  Sverige.  Nu  skulle  vi  bare 
køre  indtil  vi  kom  til  Orebro 
svømmehal.  Vi  kom  så  tidligt, 
at  der  var  et  par  timer,  til  vi 
kunne  komme  ind  og  blive  va- 
sket. Hvad  gør  en  ægte  mor- 
mon så?  Gårpå  opdagelse  efter 
en  bager,  selvfølgelig.  Det  var 
netop  det  vi  gjorde.  Efter  at  vi 
var  blevet  vasket  gik  turen  til 
vandrehjemmet,  hvor  vi  skulle 
bo. 

Tirsdag  skulle  vi  arbejde  i 
templet.  Vi  havde  et  møde  med 
tempelpræsidenten,  hvor  han 
fortalte  os  om  vigtigheden  af 
arbejdet.  De  mennesker  vi 


Hele  gruppen  foran  templet 

skulle  døbes  for,  var  ikke  kun 
navne,  men  personer  som  blev 
vores  venner.  Om  eftermidda- 
gen opholdt  vi  os  i  kirken  ved 
siden  af  templet,  hvor  vi  lavede 
sport,  og  derefter  pyntede  vi  op 
til  fest.  Der  var  en  gruppe  AP/ 
UP'er  fra  Københavns  stav  der 
også  skulle  være  i  templet  den 
uge,  så  dem  skulle  vi  holde  fest 
med  den  aften.  Det  var  en  kort 
aften,  men  utrolig  hyggelig.  En 
stor  tak  til  Sjælland.  I  var  vir- 
kelig med  til  at  gøre  den  dag 
speciel.  (Jeres  drenge  skulle  ba- 
re ikke  være  så  generte  for  at 
danse). 

Onsdag  fik  vi  lov  til  at  sove 
længe,  da  vi  først  skulle  være  i 
templet  om  eftermiddagen.  Der 
var  meget  arbejde  som  skulle 
gøres,  så  vi  blev  ca.  1  time  for- 
sinket, hvilket  var  heldigt  for 
dem  der  stod  for  maden.  De 
gjorde  et  godt  stykke  arbejde, 
for  maden  var  supergo'.  Efter 
maden  havde  vi  en  fireside.  Vi 
havde  fået  tempelpræsidenten 
og  hans  hustru  på  besøg.  De 
fortalte  om  hvor  vigtig  arbejdet 
i  templet  er.  En  virkelig  dejlig 
fireside. 

Torsdag  var  sidste  dag  i  tem- 
plet for  os  i  denne  omgang.  Vi 
nåede  at  blive  døbt  for  godt 
4.000  mennesker  i  det  hele. 

Vi  fik  taget  kærlig  afsked 


med  vore  venner  fra  Køben- 
havns stav.  Vi  afsluttede  med  et 
vidnesbyrdmøde  i  kirkesalen. 
Det  var  et  dejligt  møde,  og  det 
var  meget  specielt  at  deltage. 
Så  var  det  tid  til  at  tage  hjem. 
Vi  skulle  lige  være  et  par  timer 
i  Stockholm,  hvor  vi  fik  frie 
tøjler.  Vi  mødtes  igen  kl.  18.30 
og  begav  os  i  samlet  trop  op  til 
McDonalds.  Da  vi  havde  fået 
styret  vores  madbehov,  gik  tu- 
ren ned  gennem  Sverige. 

Der  var  ikke  ret  mange  der 
fik  søvn.  Både  fordi  bussen 
hoppede  helt  vildt,  og  så  fordi 
vi  skulle  da  nyde  hinandens  sel- 
skab, når  vi  nu  var  sammen,  og 
det  gjorde  vi  så  med  sang  og 
musik  og  snak. 

I  Frederikshavn  blev  vi 
mødt  med  en  burger  til  hver, 
uhm...  morgenmad!!  Så  gik  tu- 
ren bare  hjem,  hver  til  sit,  en 
masse  farvel,  på  gensyn  og 
knus. 

I  skal  allesammen  have 
mange,  mange  tak  for  denne 
dejlige,  uforglemmelige  tur.  En 
speciel  tak  til  dem  som  havde 
arrangeret  turen,  og  til  dem  der 
havde  lavet  deres  genealogi. 
Uden  dem  ville  der  ikke  have 
været  nogen  tempeltur.  Tak  for 
denne  gang.  Vi  ses  næste  år!!  □ 
Dorte  WiUemann 
Birger  E.  Sørensen. 

o  Jota  -  Co  Jota  -  Co  Jota  -  This  Is  Oz  6  LDS.  Oscar  Zu 
Six  Latter  Day  Saints.  Calling  Co  Jota  on  twenty  meters 


Sådan  lød  det  mange  gange  i 
weekenden  20.-22.  oktober 
da  den  årlige  JAMBOREE 
ON  THE  AIR  løb  af  stabelen. 
Fra  næsten  alle  lande  deltog 
spejdere,  der  i  denne  weekend 
havde  tilladelse  til  at  snakke 
sammen  tværs  over  landegræn- 
ser via  amatørradio,  og  på  ver- 
densplan deltog  ca.  300.000 
spejdere. 

JOTA  er  et  arrangement 
hvor  spejderenheder  kan,  hvis 
de  kender  en  licenseret  radio- 
amatør, skabe  kontakt  med  an- 
dre spejdere  over  hele  verdenen 
via  amatørens  radioanlæg.  Når 
kontakten  er  opnået,  fortæller 
spejderne  om  sig  selv,  deres  op- 
levelser og  hvor  de  kommer 
fra,  samt  hvad  de  står  for.  Man- 
ge af  disse  kontakter  fører  til 
varige  venskaber,  der  holder  li- 
vet ud,  og  spejderne  rejser  ofte 
ud  for  at  deltage  i  andre  spej- 
deres arrangementer,  for  på  den 
måde  at  være  med  til  at  forbin- 
de venskabsbånd  tværs  over 
landegrænser. 

Igen  i  år  var  Jesu  Kristi  Kir- 
ke, Århus  Stav,  deltager  i  den- 
ne JOTA,  men  til  forskel  fra  de 


Aarhus  stavs  JOTA  spejdere  venter  spændt  på  stemmer  i  æteren. 


tre  foregående  år,  så  havde  vi 
fået  selvstændigt  kaldesignal, 
nemlig  OZ  6  LDS,  hvor  de 
sidste  tre  bogstaver  viser  at  vi 
er  fra  en  LDS  enhed.  Br.  Bjar- 
ne Andersen,  Frederikshavn 
Gren,  der  selv  er  radioamatør, 
havde  søgt  Post  &  Telegrafvæ- 
senet om  egen  licens  til  kirkens 
spejdere,  og  fik  den  bevilliget 
14  dage  før,  den  skulle  bruges, 
og  så  var  det  bare  om  at  få  den 
betalt  i  en  fart,  så  den  var  gyl- 
dig. Licensen  blev  udstedt  til 
AP-spejderne,  Mormonkirken 
og  betingelsen  for  at  den  måtte 
bruges  var,  at  der  altid  var  en 
licenseret  radioamatør  tilstede, 
når  den  blev  brugt. 

For  kirkens  spejdere,  starte- 
de JOTA  fredag  den  20.  okto- 
ber kl.  12.00,  da  der  kom  en 
bus  fra  templet  i  Stockholm,  til 
Frederikshavn  hvor  spejderne, 
Peter  Holm  Bendtsen,  Christian 
Holm  Bendtsen,  Kim  Poulsen, 
Jan  Poulsen  og  Sir  David  Mi- 
chael Poulsen  blev  afhentet  og 
kørt  til  Lendum,  hvor  de  om- 
gående faldt  i  søvn.  Tempeltu- 
ren havde  vist  tæret  kraftigt  på 
de  unges  ressourcer.  For  ikke  at 


de  skulle  sove  hele  weekenden, 
blev  de  vækket  om  aftenen, 
hvor  der  blev  lagt  planer  for 
weekenden  og  fordelt  arbejde 
såsom  madlavning  oprydning 
m.m.  Omkring  kl.  20  kom 
grenspræsidenten  fra  Randers 
Ole  Holm  Bendtsen,  med  sin 
AP  leder  John  Olssen  for  at 
deltage,  og  den  første  kontakt 
var  med  nogle  KFUM-spejdere 
i  Tikøb,  hvorefter  det  efterhån- 
den var  blevet  sengetid. 

Lørdag  morgen,  efter  at  en 
af  spejderne  havde  begyndt  da- 
gen med  en  fælles  åndelig  tan- 
ke, og  vi  havde  spist  morgen- 
mad, begyndte  JOTA  for  alvor. 
Vi  fik  om  lørdagen  mange  gode 
kontakter,  bl.a.  med  tre  af  kir- 
kens stationer  i  England  og 
Wales.  Forholdene  på  radiofre- 
kvensen var  ikke  for  gode,  da 
der  vist  havde  været  en  mag- 
netstorm fra  solen,  og  da  vi 
p.g.a.  store  forstyrrelser  fra  det- 
te stoppede  lørdag  aften,  havde 
vi  haft  kontakt  med  spejdere  i 
1 1  lande,  nemlig  Danmark, 
Sverige,  England,  Schweiz,  Un- 
garn, Italien,  Frankrig,  Polen, 
Wales,  Tyskland  og  Holland. 


Da  klokken  kun  var  22  da 
vi  måtte  stoppe,  fordi  støjen 
blev  for  stor,  blev  der  arrange- 
ret konkurrencer  af  forskellig 
art.  To  af  spejderne  blev  ført 
med  bind  for  øjne  rund  i  natu- 
ren og  blev  stadig  med  bind  for 
øjnene  bundet  sammen  og 
skulle  så  finde  tilbage  til  huset 
hvor  de  kom  fra,  der  var  kon- 
kurrence i  at  komme  op  i  store 
træer  kun  ved  hjælp  af  reb,  og 
der  var  andre  sjove  ting. 

Midt  under  de  udendørs  ak- 
tiviteter, fik  vi  en  stor  oplevelse, 
som  man  ikke  ser  hver  dag. 
Der  kom  ligesom  et  lyn  hen 
over  himlen  og  pludselig  blev 
den  nordlige  himmelhalvdel 
oplyst  af  et  kraftigt  nordlys,  der 
lyste  med  en  grøn  fluoresceren- 
de farve.  Nordlyset  bølgede 
over  himmelen  steg  og  faldt  i 
styrke,  og  det  varede  i  ca.  tre  ti- 
mer, før  det  døde  ud,  og  var  til 
sidst  gået  over  i  orange  farver. 
Når  man  ser  på  sådan  et  natur- 
fænomen, kan  man  kun  tænke 
på,  hvem  der  har  skabt  dette  og 
hvilken  kraft,  der  ligger  i  Vor 
Herres  skaberkraft.  Der  er  vist 
ingen  af  spejderne  og  de  andre 

Aarhus  stavs  spejdere  samlet  foran  kirkebygningen  i  Frederikshavn. 

deltagere,  der  nogensinde  vil 
glemme  dette  syn. 

Søndag  morgen,  efter  et  so- 
lidt morgenmåltid,  kørte  vi  til 
kirken  i  Frederikshavn,  hvor  vi 
havde  en  dejlig  tid,  fyldt  med 
stor  åndelighed  og  lærdom. 

Efter  kirken  tog  vi  tilbage  til 
Lendum,  spiste  frokost,  og  in- 
den vi  skulle  slutte  JOTA  blev 
der  lige  tid  til  et  par  enkelte 
kontakter  mere. 

Det  eneste  skår  i  vores  glæde 
under  JOTA,  var  da  vi  fik  kon- 
takt med  den  danske  JOTA-or- 
ganisation,  fik  vi  der  oplyst,  at 
vi  ikke  kunne  deltage  på  lige 
fod  med  de  andre  spejdere  i 
Skandinavien,  da  kirken  ikke 
er  medlem  af  Dansk  Spejder 
Union,  men  det  gjorde  egentlig 
ikke  noget,  for  vi  havde  et  stort 
humør  og  er  virkelig  glade  for 
de  gode  kontakter  vi  fik. 

Vi  sluttede  JOTA  søndag  kl. 
15.00  hvor  alle  tog  hver  til  sit 
og  vi  vil  i  hvert  fald  være  med 
næste  år  igen.  Det  er  spænden- 
de og  sjovt  at  tale  med  andre 
unge  i  andre  lande  og  på  den 
måde  være  med  til,  at  kirken 
bliver  kendt  blandt  andre  unge. 

Bare  der  næste  år  ville  del- 
tage nogle  flere  af  Kirkens  un- 
ge, det  er  virkelig  en  oplevelse 
og  Kirkens  ledere  har  oprettet 
en  organisation,  der  hedder 

MARA  (Moroni  amateur  radio      Der  var  også  tid  til  lidt  sjov. 


og  organisation)  hvor  radio- 
amatører indgår  i  et  verdens- 
omspændende nødnet,  og  der- 
for bør  unge  tænke  på  at  kunne 
sende  på  radio,  hvis  der  opstår 
behov  for  deres  medvirken. 
Det  skete  bl.a.  under  jordskæl- 
vet i  Californien,  hvor  kirkens 
radioamatører  var  de  eneste  der 
kunne  opretholde  kommunika- 
tion i  de  første  forvirrede  timer. 

Derfor  AP-ledere  rundt  i 
landet  prøv,  at  planlægge  på  en 
spejderaktivitet  der  hedder  JO- 
TA i  skolernes  efterårsferie 
1990,  enten  den  første  week- 
end i  ferien,  eller  den  sidste. 
Omkring  januar-februar  1990 
kendes  det  nøjagtige  tidspunkt. 


Co  Jota  -  this  is  oz  6  LDS  oscar  zulu  six  Later  Days  Saints  -  sådan 
lød  det  mange  gange  i  æteren  denne  weekend 


Valg  i 
Danmark 
og  Norge 

Ved  kommunevalget  den 
21.  november  var  flere 
danske  søskende  opstillet.  Så 
vidt  vi  ved  blev  tre  valgt.  Der 
kan  være  flere,  men  vi  ved  det 
ikke  for  øjeblikket.  Skulle  der 
være  flere  end  disse  tre,  vær  da 
så  venlig  at  lade  Kirkenyt  det 
vide. 

Valgt  blev:  Knud  Holmbo  i 
Esbjerg,  Karl-Ove  Ilskov  i  Ker- 
teminde og  Jan  Birk  der  bor  i 
Tommerup  på  Fyn. 

Vi  ønsker  tillykke  med  valg- 
et og  glæder  os  over,  at  de  prin- 
cipper, vi  går  ind  for,  ialtfald  er 
repræsenteret  tre  steder  i  Dansk 
kommunalpolitik. 

I  Norge  har  der  været  stor- 
tingsvalg  og  Harald  Ellefsen  fra 
Trondheim  gren  blev  valgt  på 
Høyers  liste.  Vi  lykønsker 
nordmændene  med  det  gode 
resultat:  at  have  et  medlem  af 
Kirken  så  tæt  på  landets  styrel- 
se. 

For  vort  eget  vedkommende 
håber  vi,  at  det  igen  vil  blive 
muligt  at  have  en  sdh  i  Folke- 
tinget her  i  Danmark.  □ 
JL  og  AH 


Svar  på 

månedens 

spørgsmål 

Pinsedagen  er  blevet  sam- 
menlignet med  den  dag,  da 
templet  i  Kirtland  blev  indviet, 
hvor  ånden  blev  udgydt  over 
de  hellige,  der  begyndte  at  tale 
i  tunger  og  profetere.  Mange 
modtog  også  syner.  □ 
(Kilde:  Church  Historv 
2:432-3) 

Månedens  billeder: 


Månedens  billede  er  denne  gang  2.  Vi  mener  at  det  er  fra  et  ungdomsstævne  i  1939,  men  er  ikke  sikre.  Er  der  nogen 
af  læserne,  der  kan  hjælpe  os?  Skriv  eller  ring  til  Stjernens  redaktion. 


4.  ward  havde  i  efteråret  en 
hjælpeforenings-minilejr. 
Vejret  var  smukt  og  maden  var 
god  Der  blev  smukke  postkort 
i  Silketryk 

Det  blev  i  det  hele  taget  en 
meget  afslappende  tur. 
Glæden  ved  minilejren  lyser 
ud  af  deltagernes  ansigter  og 
alle  var  enige  om  at  det  ikke 
var  sidste  gang. 
De  glade  piger  i  4.  ward 


Kirkenyt  -februar  1990  side  XX 


